هاوڕێ و هه‌ڤاڵانی داوای ڕوونکردنه‌وه له خودی به‌ڕێز تاڵه‌بانی سه‌رۆک کۆماری عێراق ده‌که‌ن\nچوار شەممە, 21 کانونی یەکەم 2011 22:46\nله ساڵڕۆژی تیرۆر کرانی شه‌هید ڕزگار\nئه‌مین ئه‌حمه‌د ڕه‌حیم، ناسراو به (ڕزگار)\nله دایک بووی ١٩٦٩ قه‌ڵادزێ\nشه‌هید ڕزگار ئه‌و قوتابیه‌یه که له ١٩٨٤ له دوای گیرانی هاوڕێکانی خه‌باتی نهێنی ناو شاری به ناچاری له ته‌مه‌نێکی زۆر منداڵیدا، له چواری ئاماده‌یی وازی له هه‌موو ئاره‌زوه‌کانی خه‌ت خۆشی، مۆسیقا و خوێند هێناو و خۆی گه‌یانده باره‌گاکانی شۆڕش له قه‌ندیل، بارزان و بله.\nشه‌هید ڕزگار ئه‌و پێشمه‌رگه‌یه‌یه که پێش ٥ – ٣ - ١٩٩١، یه‌که‌م ده‌سته‌ی پێشمه‌رگه‌ی له قه‌ندیله‌وه گه‌یانده بناری کێوه‌ڕه‌ش و حاجیاوا\n( تیتۆکه و کفره‌دۆڵ). هه‌روه‌ک به شانازیه‌وه شه‌هید موحسین بایز له کوردستانی نوێ ناوی بردووه.\nشه‌هید ڕزگار ئه‌و قاره‌مانه‌یه که به دۆشکه 12.5 ملمه که‌یه‌وه، دوای ڕۆژێک له گیرانه‌وه‌یی هه‌ولێر له‌گه‌ڵ هه‌ڤاڵه سۆسیالیسته‌کانی سه‌نگه‌ری له ئاسکی که‌ڵه‌که وه گواسته‌وه بۆ هیزۆپ. له گه‌ڵ ١١ پێشمه‌رگه‌ی تر که دوا نیان کچ بوون سه‌نگه‌ریان له گه‌ڕانه‌وه‌ی فاشیسته‌کان بۆ کوردستان گرت.\nشه‌هید ڕزگار ئه‌و قاره‌مانه‌یه که تینویه‌تی ته‌نها به خوێنی جاسوس و نوکه‌ری داگیرکه‌رانی کوردستان و بنه‌بڕکردنی ناعه‌دالیه‌تی ده‌شکا. چۆکی بۆ پاره، ژن و ده‌سته‌ڵات دانه‌نه‌واند. هه‌روه‌ک چۆن چه‌ندین جار خوا لێخۆشبوو ڕه‌سوڵ مامه‌ند زاڵه‌ی بوو به ده‌ستیه‌وه و ده‌یوت داواکانی هه‌موو که‌سم پێ جێبه‌جێ ده‌بێت به‌ڵام هی ڕزگاری نا!!! چونکا ڕزگار ئه‌یه‌وێت هه‌رچی دز، درۆزن، جاش هه‌یه کۆیان بکه‌مه‌وه و له ناویان به‌رم ئه‌وه‌ش به‌من ناکرێت. بۆ دڵنیایی له ڕاستی ئه‌م وته‌یه‌ی خوا لێخۆش بوو ڕه‌سوڵ مامه‌ند له‌سه‌ر شه‌هید ڕزگار ئه‌وه‌یه: عه‌وامێکه خه‌ڵک خه‌ونی به برایم خه‌لیله‌وه ئه‌بینێ، پارتی و یه‌کیه‌تیش چه‌ند ساڵێک له‌سه‌ری شه‌ریان کرد. ئاگادارم جارێکیان حاکم قادر ئه‌مری بۆ شه‌هید ڕزگار ده‌رکرد وه‌ک ئه‌فسه‌ری ئاسایش له ئیبراهیم خه‌لیل و ده‌ست واڵا (متفرغ) بۆ پاسه‌وانی خوا لێخۆش بوو کاک ڕه‌سوڵ مامه‌ند ، به‌ڵام شه‌هید ڕزگار قبووڵی نه‌کرد.\nشه‌هید ڕزگار نه‌ک هه‌ر به زیندووی به مردوویش، حزب و ڕێکخراو نیه هه‌وڵی نه‌دابێت بۆ ئه‌وه‌ی بیکه‌ن به موڵکی خۆیان. به‌ڵام ئه‌و نه‌مره له خوا و میلله‌ته‌که‌ی زیاتر خۆی به موڵکی که‌س نه‌ده‌زانی و گه‌ر مردیش له چه‌ند دینار‌ێکی دڕوا و جگه‌ره زیاتر هیچیتری له گیرفانه‌کاندا نه‌بوو، دڵنیاشین هیچی نه‌بووه.\n شه‌هید ڕزگار له‌شه‌وی ٢٥/٢٦ – ١٢ – ١٩٩٦ له قه‌ڵادزێ، له ژێر ده‌سته‌ڵاتی حوکمی یه‌کیه‌تی نیشتیمانی کوردستان، له که‌مینێکی کۆنه ئیستخبارات و ئیتلاعاتی هاوبه‌ش له به‌رده‌می مزگه‌وتی شه‌هیدان تیرۆرکرا. هه‌موو خه‌ڵکی کوردستان به‌گشتی و خه‌ڵکی پشده‌ر به تایبه‌تی جه‌رگیان بۆی کزه‌ی کردوو و به گه‌رمی به‌شدار تازیه‌که‌یان کرد. ته‌نها ئه‌وه‌ی به‌که‌م ته‌رخه‌م و بێ خه‌م هاته به‌رچاو له‌و تاوانه گه‌وره یه ئاسایش و پۆلیسی ناوچه‌که بوو، تا ئێستاش هیچ تاونابارێکی ئه‌و تاوانه‌یان گرتبێ یان داوایان کرد بێت بۆ لێکۆڵینه‌وه.\nشه‌هید ڕزگار که‌س وکاری به کوڕی هه‌موو کوردیان ده‌زانی، تا ئێستاش که‌س به بکوژی کوڕه‌که‌یان نازانن، له نۆکه‌رانی به‌عس و ئێران نه‌بێت. بۆیه گروپی چیتر بێده‌نگ نابین، وه‌ک هاوڕێ و هه‌ڤاڵی ئه‌و نه‌مره که هه‌میشه زیندووه و له‌وویژدانمان دا ده‌ژێت چیتر بێ ده‌نگ نابێت و داوا ده‌که‌ین:\n١-  به‌ڕێز تاڵه‌بانی سه‌رۆک کۆماری عێراق بانگ ده‌که‌ین که بێته سه‌رخه‌ت و داوای لێبووردن له‌که‌س وکاری، خه‌ڵکی قه‌ڵادزێ، پێشمه‌رگه دێرینه‌کان و هه‌ڤاڵه‌کانی شه‌هید ڕزگار بکات. بکه‌ره‌کانی ئه‌و تاوانه گه‌وره‌یه، زیندوه‌کانیان بداته دادگا و مردوه‌کانیش له لیستی شه‌هیدانی حزبه‌که‌ی ده‌ربکات و به تاوان بارو کۆنه ئیستقبارات و پاسدار به‌یانیان له‌سه‌ر ده‌رکات.\n٢- داوا ده‌که‌ین که ئه‌و جاده‌یه‌ی که بۆ سه‌ر قه‌ڵاتی قه‌ڵادزێ لێدراوه ناوی بنێن جاده‌ی شه‌هید ڕزگار، چونکا ئێمه شاهید‌ین، که شه‌هید ڕزگار قوتابی ناوه‌ندی بوو، به نوێژی نیوه‌ڕۆیه له‌سه‌ر ئه‌و قه‌ڵاته‌وه به ده‌مانچه سێره‌ی له ناوچاوانی ئینزباته‌کانی سه‌ربازی له‌به‌ر ده‌م به‌نزین خانه‌ی قه‌ڵادزێ ده‌گرت. دوای ئه‌وه به‌عسیه‌کان ئه‌و جاده‌یان دروست کردوو ده‌بابه‌یان برده سه‌ر قه‌ڵاته‌که.\n٣- داواش له سه‌رۆکایه‌تی شاره‌وانی قه‌ڵادزێ ده‌که‌ین که په‌یکه‌رێکی شایسته‌ی شه‌هید ڕزگار له‌سه‌ر قه‌ڵاتی قه‌ڵادزێ دروست بکه‌ن.\n٤- داواش له هه‌موو ئه‌وانه‌ی که له دژی ناعه‌داله‌تی له دنیا و له ئیداره‌ی کوردستان خۆیان به ئۆپسێۆن ده‌زانن، وێنه‌ی شه‌هید ڕزگار بکه‌نه ئاڕمی ڕووبه‌ڕووبوونه‌وه له دژی چه‌وسانه و ناعه‌داله‌تی.\n٥- ڕه‌خنه‌ی توندیش ئاڕاسته‌ی هه‌ر دوو برای شه‌هید ڕزگار، کاک سوره که له ساڵی ١٩٨٢ شۆڕش ناردوویه‌تی بۆخوێندن، پێشمه‌رگه‌ی دێرین مامۆستا خالید که له ١٩٩٦ شۆڕش ناردوویه‌ته ده‌ره‌وه. که چه‌ندین ساڵه وڵاتان جێ هێشتووه بۆ ناگه‌ڕێنه‌وه؟! خه‌به‌رمان هه‌یه که چه‌ندین جار پارتی و یه‌کیه‌تی هه‌موو ده‌رگایه‌کیان بۆ خستوونه سه‌رپشت به‌ڵام ڕازی نه‌بوون؟ ئێوه لێره نین بۆیه له جێ‌ی شێران ڕێوی ده‌که‌ن گێرە. بۆ‌یه ئێمه وه‌ک گروپی چیتر بێده‌نگ نابین له ئێوه‌ش بێده‌نگ نابین و داوای زانیاری و ڕوونکردنه‌وه‌تان له‌و باره‌وه لێ ده‌که‌ین.\n٦- داوا له‌سه‌رجه‌م ڕۆژنامه، گۆڤار و سایته‌کان هه‌یه که ئه‌و بابه‌ته بکه‌ن مانشێتی ڕۆژی ٢٦ – ١٢- ٢٠١١ وه‌ک ساڵوه‌گه‌ڕی تیڕۆر ناوی به‌رن. تکا ده‌که‌ین بینێرن بۆ هه‌موو ناوه‌نده ڕه‌سمی و مه‌ده‌نیه‌کان له ناوه‌وه و ده‌ره‌وه‌ی ووڵات. چاوه‌ڕوانیمان به‌تایبه‌ت له ئۆپۆسێۆنه که کێسی به‌ره‌نگار بوونه‌وه‌ی تیرۆر له کوردستان بکه‌نه دروشمی ڕاپه‌ڕینه‌کان.\nچاوه‌ڕوانی هه‌نگاوی کرداری مرۆڤ دۆستانه‌ی هه‌موو لایه‌کین\nتۆڕی چیتر بێده‌نگ نابین\nگروپی تیرۆر کراون\nده‌سته‌یه‌ک له هاوڕی و هه‌ڤاڵانی شه‌هید ڕزگار\n٦ – ١٢ – ٢٠١١ هه‌ولێر


هەڵبژاردنی پەرلەمانیی لە هەرێمی کوردستان\nMonday, 09.13.2021, 17:43\nهاونیشتمانانی بەشەرەف لەمە زێدەتر دەنگی خۆتان بە خەسار مەدەن !\nئایا مرۆڤ بەخەون و خەیاڵ دەگاتە ئامانج؟\nئایا کام یەک لەم ڕێگانە لە بندەستی رزگارمان دەکات :\nکلتوری خێڵ وعەشیرەت\nیان سەقامگیری سیستەمی دیموکراسی؟\nهەر تاکێکی کۆمەڵگە پیویستە لە هەمبەر ژیانی خۆی و هاوڵاتیان بەرپرسیار بیت بۆ پێکهێنانی کۆمەڵگەیەکی دیموکراسی و دەستەبەرکردنی مافی مرۆڤ و حاکمییەتی یاسا و ئاسایش و ئاسودەیی گشتی بۆ ئەم مەبەستەش پیویستمان بە وشیاری سیاسی و شعوری کۆمەڵایەتی و ڕوانگای رئالیستی هەیە تا هۆکاری کۆسپ و ئاستەنگەکانی بە دی نەهاتنی ئامانجە گشتیەکان وەک سیستەمی ئیداری و ستراتیژی سیاسی ، خزمەتگۆزاری پەروەردە و تەندرۆستی و ئاوەدانی ، ئازادی تاک و کۆمەڵ ، چۆنیەتی دەخڵ وسەرفی سامانە سرۆشتیەکان ، گەشانەوەی ژێرخانی ئابوری ، ئازادی بەیان و وتار و ئەندێشە ، هەل و دەرفەتی یەکسان بۆ بازاری کار .\nبۆ تاوتۆی کردنی ئەم گرفتانە و دۆزینەوەی شیاوترین ئەڵترناتیڤ لە قۆناغی هەڵبژاردن ئەرکی سەرشانی هاوڵانیشتمانی بەرێزە لە خۆ بپرسن :\nچۆن هەڵبژێرین ؟\nبۆ چ مەبەستی هەوڵ ئەدەین بڕۆینە سەر سەندوقی دەنگدان؟\nئایا لە هەڵبژاردنداپێویستە\nپابەندی هەقێقەت و ئەزمون و تەجرۆبەی خۆلەکانی پێشتر بین؟\nئایا فەزای هەڵبژاردن رئالیستیە یان کۆیخامەنشی و کلتوری کلاسیکی ڕابردوی\n(نان بە دەنگە)؟\nئایا هەڵبژاردن بۆ وەرچەخان و گەشە پێدانی ژێرخانی ئابوری و فەرهەنگی و کۆمەڵایەتیە یان بۆ بەردەوامی سیستەمی گەندەڵی؟\nئایا لە بەرامبەر ئامرازە مەترسیدارەکانی دەسەڵاتی حاکم ،ریکلامی نادیموکراسی ، عەوام فریوی ، پارە و بەرتیل بۆ کرینی دەنگەکان ، نەبونی ئەفرادی تکنوکرات و خاوەن تەخەسۆس پێویستە چ هەڵویست و ئێرادەیی بخەینە گەڕ؟\n٢٣ ساڵ تەمەنی خۆ و جارەنووسی نەتەوە بە خەساردان بە بێ دیاری کردنی چوارچێوەی حۆکمی فیدراڵی و گەرانەوەی ناوچە دزراوەکانی کوردستان و نارەزایی هاونیشتمانان لە نەبونی عەداڵەتی کۆمەڵایەتی لە هەمو بواریکەوە پیویستە لە کاتی هەڵبژاردندا ویژدانمان ڕاچنی و دەرفەت بە فەرمانڕەوایی هیچ حیزبێکی ستەمکاری نەدەین خاکی نیشتیمان هەرزانفرۆش بکات،\nبە هیوای هەوڵ و تەقلای کەم وێنەتان بۆ وەرچەرخانی سیستمی گەندڵی وبنەماڵەیی.


بەشداریی كۆمەڵە لە 70هەمین ساڵیادی دامەزراندنی پارتی دیموكراتی كوردستان لە سوید - کۆمەڵەی زەحمەتکێشانی کوردستان\nرۆژی 21ی ئاگۆست، بۆ رێزگرتن لە 70هەمین ساڵیادی دامەزراندنی پارتی دیموكراتی كوردستان رێوڕەسمێك لە یوتۆبۆری سوید بە بەشداری نوێنەرانی زۆربەی حیزبە كوردستانییەكان بەڕێوەچوو.\nلە مەراسیمەكەدا ژمارەیەك لە هاوڕێیانی كومیتەی یوتوبۆری كۆمەڵەی زحمەتكێشانی كوردستان بەشداربوون‌و پەیامی كۆمەڵەیان بەم بۆنەوە پێشكەش كرد.\nبەڕێز پارتی دیموكراتی كوردستان\nبە بۆنەی حەفتاهەمین ساڵیادی دامەزراندنی پارتی دیموكراتی كوردستان لەلایەن خۆمانەوە گەرمترین پیرۆزبایی ئاراستەی ئێوە‌و سەرجەم ئەندامان‌و پێشمەرگەكانی پارتەكەتان دەكەین .\nیادی دامەزراندنی پارتی ئەمساڵ لەكاتێكدا دەكرێتەوە كە كوردستان لەبارودۆخیكی زۆر هەستیاردایە‌و لەم دۆخەشدا گرینگترین ئەرک بۆ حیزبێکی دەسەڵاتداری وەک پارتی، پاراستنی یەکڕیزی و یەکێتی گەل و هێزە سیاسیەکانیەتی .\nهیوادارین ساڵی نوێ لە ژیانی پارتیتاندا ببێتە ساڵی سەرکەوتن بەسەر تیرۆریستان و دوژمنانی گەل و ببێتە ساڵی پەرەپێدانی دێمۆکراسی و چەسپاندنی یەکڕیزی زۆرتر لە باشووری کوردستان .\nلەم رۆژەدا سڵاو دەنێرین بۆ گیانی پاکی هەموو شەهیدانی پارتی و بزووتنەوەی رزگاریخوازی کوردستان و بنەماڵەی سەربەرزیان.\nجارێكی دیكە پیرۆزبایی ئەم رۆژەتان لێدەكەین‌و هیوای سەركەوتنتان بۆ دەخوازین .\nوەفدێكی كۆمەڵە سەردانی حیزبی یەكێتی كوردی لەسوریا كرد... بەڕێوەچوونی رێوڕەسمێك لەناوەندی سەركردایەتی كۆمەڵە بەبۆنەی ساڵیادی گیانبەختكردنی كا...


دەیەوێت راستەوخۆ نەوت لەهەولێر بكرێت\nهیندستان پرۆژەی ستراتیژی بۆ كەرتی نەوتی هەرێمی كوردستان هەیە\n2126 جار خوێندراوه‌ته‌وه\nگۆڤاری ئیندیا دیفێنس ڕیڤیۆIndian Defence Review بڵاویكردەوە، كە هیندستان پرۆژەیەكی ستراتیژی بۆ هەرێمی كوردستان هەیە، ئەوەش لەبواری وزەو بەرهەمهێنانی نەوت.\nگۆڤارەكە بڵاویشیكردەوە، كە ناوەڕۆكی پرۆژە ستراتیژییەكەی هندستان بۆ نەوتی هەرێمی كوردستان، ئەوەیە راستەوخۆ نەوت لەهەولێر بكڕێت‌و رەوانەی وڵاتەكەی خۆی بكات.\nهەروەها گۆڤارەكە بڵاویكردەوە، بەو پێیەی بەشێكی زۆر لەیەدەگی نەوتی عێراق لەناوچەكانی هەرێمی كوردستانە، هندستان دەیەوێت ئەو پرۆژەیە لەگەڵ حكومەتی هەولێر تاوتوێبكات‌و رێككەوتنی لەگەڵ بكات.\nلەئێستادا زیاتر لە 50 كۆمپانیای جیهانی لەهەرێمی كوردستان كاری وەبەرهێنان لەوزە دەكەن، بۆیە هندستانیش دەیەوێت بێتە ئەو ریزەوەو كۆمپانیاكانی هانبدات بە كاركردن لەهەرێمی كوردستان.\nویشاخ كریشنا ڤالیاتان، لێكۆڵەڕی باڵای سەنتەری توێژینەوەیLand Warfare بۆ گۆڤارەكە دەڵێت: هەرێمی كوردستانی عێراق سێ لەسەر یەكی بەرهەمی خاوی عێراقی تایبەت بەخۆی كردووە و وڵاتی عێراقیش جێی سەرنجی وڵاتی هیند بۆ كڕینی نەوتی خاوە.\nهەروەها دەڵێت هەرێمی كوردستان عەنبارێكی گەورەی نەوتی یەدەگەو 14 بلۆكی نەوتی هەیەو هەندێك ناوچەی تری دەست لێنەدراوی نەوتی زۆری تێدایە، بۆیە هندستان چاوی لەوەیە لەو ناوچانە كاری وەبەرهێنانی نەوتی بكات.\nویشناخ كریشنا دەشڵێت، بەڕێوەچوونی ڕیفراندۆمی كورستان ئەگەرچی بووە هۆی گۆشەگیربوونی ئەو هەرێمە، بەڵام لەئێستادا هەولێر توانیوییەتی پەیوەندییە دەرەكییەكانی لەگەڵ وڵاتانی دەوروبەردا ئاسایی بكاتەوە و لە ئێستاشدا مانگانە زیاتر لە 10 میۆن بەرمیل نەوتی خاو لەهەرێمی كوردستانەوە ڕەوانەی وڵاتانی دەرەوە دەكرێت.\nلەو ڕاپۆرتەدا ئاماژە بەوەش كراوە، كە هیندستان یەكێك بووە لەگەورەترین هاوردەكارانی نەوتی خاو لە جیهاندا و یەكێك لە فاكتەرە سەرەكییەكان لەكڕینی نەوتی خاو، كاریگەریشی لەسەر بازاڕەكانی جیهان هەیە.\nویشناخ كریشنا ڤالیاتان جەختیشی كردووەتەوە، كە هیندستان ڕوانگەیەگی تایبەتی بۆ هەرێمی كوردستان هەیە و ئەم هەرێمەش دەتوانیت پەیوەندی ستراتیژی لەگەڵ هیندستاندا دروست بكات.


تورکیا به نیازه ڕێـگری له به‌رده‌م منداڵ له‌باربردندا دابنێت\nوه‌زیری ته‌ندروسـتی تورکیا ده‌ڵێت حکومه‌تی وڵاته‌که‌ی ده‌یه‌وێت حاڵه‌ته‌کانی منداڵ له‌باربردن و نه‌شـته‌رگه‌ریـیه‌کانی ده‌رهێنانی کۆرپه که‌مبکرێنه‌وه، ئه‌مه‌ش چه‌ند ڕۆژێـک پاش ئه‌وه‌ی سه‌رۆک وه‌زیر منداڵ له‌باربردنی به کوشتن ناوبرد.\nجێی ئاماژه پـێکردنه، منداڵ له‌باربردن له تورکیا یاسایـیه هه‌تا ئه‌و ده‌مه‌ی ته‌مه‌نی کۆرپه‌که له سکی دایکیدا له 10 هه‌فته تێپه‌ڕی نه‌کردبێت، هه‌روه‌ها له‌به‌ر هۆی ته‌ندروسـتی کتوپـڕ که شیانی هه‌بێت ئاکامی خراپی لێـبکه‌وێته‌وه. نه‌شـته‌رگه‌ریـیه‌کانی ده‌رهێنانی کۆرپه ده‌شێت بکرێن ئه‌گه‌ر داوا بکرێت.\nسه‌رۆک وه‌زیر ڕه‌جه‌ب ته‌یب ئه‌ردۆگان که داوای له تورکه‌کان کرد منداڵی زیاتریان بـبێت، دیارده‌ی منداڵ له‌باربردنی به پـلانێـکی شـاراوه‌ی ناوزه‌دکرد بۆ سڕینه‌وه‌ی میلـله‌ته‌که له گۆڕه‌پانی جیهاندا.\nوه‌زیری ته‌ندروسـتی تورکیا ڕه‌جه‌ب ئه‌کداغ ئه‌مڕۆ سێشه‌ممه گوتیشی دکتۆره‌کان ئاگاهیان داوه له دژی نه‌شـته‌رگه‌ریـیه‌کانی کۆرپه ده‌رهێنان، ئه‌وانه‌ی پـێویست نیـیه بکرێن. هه‌روه‌ها باسی له توێژینه‌وه‌یه‌ک کرد که له ئارادایه بۆ دانانی ڕێنمایی نوێ له دژی منداڵ له‌باربردن.


پاشی فریشتەی گۆتە من: «ئەڤ پەیڤە جهێ باوەریێنە و راستن. خودانی، خودایێ سرۆشێ[c] ددەتە پێغەمبەران، فریشتەیێ خۆ هنارت داكو وان تشتان نیشا بەنیێن خۆ بدەت، یێن كو پێدڤیە زوی روی بدەن.»\nئەز یوحەننامە، ئەوێ ئەڤ تشتە بهیستین و دیتین. دەمێ من بهیستی و دیتی، من خۆ هاڤێتە ئەردی، دا ل بەر پێیێن فریشتەیێ ئەڤ تشتە نیشا من داین، سوجدێ ببەم،\nئەوێ خرابیێ دكەت، بلا هەر خرابیێ بكەت. یێ پیس ژی، بلا هەر یێ پیس بیت. یێ راستدار ژی، بلا هەر راستداریێ بكەت. یێ پیرۆز ژی، بلا هەر پیرۆز بمینیت.»\n«ئەڤە ئەز دێ زوی هێم. خەلاتێ من ل گەل منە، دا ل دویڤ كریارێن هەر ئێكی بدەمێ.[d]\nئەز ئەلفا و ئۆمێگامە، یێ ئێكێ و یێ داویێ، دەستپێك و دویماهیك.»\nخوزیكێن وان یێن جلكێن خۆ دشوون، دا وان ماف هەبیت ژ دارا ژیانێ بخۆن و د دەرگەهان را بچنە د باژێڕی ڤە.[e]\nسە و جادووگەر و دەهمەنپیس و مێركوژ و پووتپەرێس[f] و هەر ئێكێ حەز ژ درەوان دكەت و درەوان دكەت دێ ژ دەرڤە بن.\n«ئەز عیسامە، ئەوێ فریشتەیێ خۆ هنارتی، دا ئەز بۆ هەوە شاهدەییێ دەربارەی ڤان تشتان بۆ جڤاكێن باوەرداران بدەم. ئەز رەهـ و دویندەها داوودیمە، ستێرا سپێدێ یا گەشم.»[g]\nگیانێ پیرۆز و بویك[h] دبێژن: «وەرە!» و یێ دبهیسیت بلا بێژیت: «وەرە!» و یێ تێهنی بلا بهێت و یێ دڤێت بلا بێ بەرامبەر ئاڤا ژیانێ وەرگریت.[i]\nئەز شاهدەییێ بۆ هەر كەسەكێ كو پەیڤێن پەیاما ڤێ پەرتووكێ دبهیسیت ددەم: ئەگەر كەسەك تشتەكی ل سەر ڤان تشتان زێدە بكەت، خودێ دێ دربێن د ڤێ پەرتووكێ دا نڤیسای ل سەر وی زێدە كەت.[j]\n\_k ئابا:\_k* ب زمانێ \_w ئارامی\_w* رامانا وێ ‹باب›ە. بنێڕە: \_xt مەرقۆس 14:36؛ رۆما 8:15؛ گالاتیا 4:6\_xt*.\n\_k ئادەم:\_k* ئێكەمین مرۆڤ بوو خودێ ئافراندی. خودێ ئەو ژ ئاخا ئەردی ئافراند (\_xt دەستپێكرن 2:1-25\_xt*) و پشتی هنگی حەوا ئافراند. ئادەم و هەڤژینا خۆ حەوا بوون یێن كو زوی ئاخفتنا خودێ شكاندی و گونەه كری و كەفتینە شەرمزاریێ دەمێ ژ فێقیێ دارا قەدەغەكری خواری (\_xt دەستپێكرن 3:1-24\_xt*). ژ هنگی وەرە مرۆڤ گونەهێ دكەت. د \_w پەیمانا نوی\_w* دا دهێتە گۆتن كو عیسایێ مەسیح ‹ئادەمێ دویماهیێ›یە (\_xt 1 كورنتۆس 15:45\_xt*). ئادەمێ ئێكێ بابێ هەمی مرۆڤان بوو. عیسایێ مەسیح كو ئادەمێ دویماهیێیە، ژیانا روحانی ددەتە هەر كەسەكێ باوەریێ پێ دئینیت. بنێڕە: \_xt لوقا 3:38؛ رۆما 5:12-15؛ 1 كورنتۆس 15:22، 45-47؛ 1 تیمۆتاوس 2:13-14\_xt*.\n\_k ئارامی:\_k* زمانەكێ كەڤنە. د دەمێ كەڤن دا مللەتەكێ سامی پێ دئاخفت كو ل سوریا و عیراقا ئەڤرۆ د ئاكنجی بوون. ئارامی زمانێ كلدان و سریان و ئاشووریانە. د سەردەمێ عیسایێ مەسیح دا گەلەك جوهیان زمانێ ئارامی دزانی.\n\_k ئارتەمیس:\_k* ناڤێ خوداوەندەكا یونانیانە، ل دەمێ \_w پەیمانا نوی\_w*، ل گەلەك جهان دهاتە پەرستن (\_xt كارێن هنارتیان 19:24-35\_xt*).\n\_k ئبلیس:\_k* دوژمنێ خودێ و مرۆڤانە. د \_w پەیمانا نوی\_w* دا ئەوی گەلەك ناڤێن هەین: سەرۆكێ ئەجنەیان (\_xt مەتتا 9:34\_xt*)، بەعلزەبول (\_xt مەتتا 12:24\_xt*)، تاقیكەر (\_xt مەتتا 4:3\_xt*)، ساتان (پەیڤەكا عیبرانیە رامانا دژبەر یان بەرهنگارێ خودێ ددەت كو ب عەرەبی بوویە شەیتان)(\_xt مەتتا 4:10\_xt*)، خرابكار (\_xt مەتتا 13:19\_xt*)، ئەژدەها یان مارێ كەڤنار (\_xt ئاشكراكرن 20:2\_xt*)، بابێ درەوان (\_xt یوحەننا 8:44\_xt*). ئبلیس مرۆڤان دخاپینیت و ژ رێكێ دەردئێخیت و بزاڤێ دكەت كو مرۆڤ ژ گونەهان و شەرمزاریێ ئازاد نەبیت. عیسایێ مەسیح هات، دا كارێن ئبلیسی بهەڕفینیت (\_xt 1 یوحەننا 3:8\_xt*)، ل گونەهێن مرۆڤان ببوریت و وان ژ حوكمداریا ئبلیسی بۆ خودێ ڤەگەڕینیت (\_xt كارێن هنارتیان 26:18\_xt*). ل دویماهیا دەمی، ئبلیس و هاریكارێن وی دێ بۆ ناڤ دەریاكا ئاگری هێنە هاڤێتن (\_xt مەتتا 25:41؛ ئاشكراكرن 20:10\_xt*).\n\_k ئلیاس:\_k* پێغەمبەرەكێ خودێ بوو. ئەوی ل سەدساڵیا نەهێ بەری ژدایكبوونا عیسایێ مەسیح، ل سەر دەمێ پاشایەكێ خراب و زۆردار، كو ناڤێ وی ئاخاب بوو، پەیڤا خودێ رادگەهاند و بانگەواز دكر كو گەلێ ئیسرائیل ژ پووتپەرێسیێ (صەنەمپەرێسیێ) ڤەگەڕنە رێكا خودێ. (\_xt 1 پاشا 17:1 تاكو 19:21؛ 2 پاشا 1:1 تاكو 2:18\_xt*) ئلیاس نە مریە، لێ د ناڤ بابەلیسكەكێ دا بۆ ئەسمانی هاتیە بلندكرن (\_xt 2 پاشا 2:11\_xt*). جوهیان باوەری هەبوو كو ئەو دێ جارەكا دی هێتەڤە، دا گەلێ ئیسرائیل ژ بۆ هاتنا مەسیحی بەرهەڤ بكەت (\_xt مەلاخی 4:5\_xt*). ژ گەلەك لایان ڤە یوحەننایێ تافیركەر وەكو ئلیاسی بوو. بنێڕە: \_xt 1 پاشا 17:1-7؛ مەتتا 11:14؛ مەرقۆس 9:4؛ لوقا 1:17؛ رۆما 11:2-5؛ یەعقوب 5:17\_xt*.\n\_k ئنجیل:\_k* ل پەیڤا \_w مزگینی\_w*ێ بنێڕە.\n\_k ئەپیقوری:\_k* رێبازەكا فەلسەفی یا یونانیە. ل گۆر وان، خۆشیێن دلی مەبەستا سەرەكینە ژ ژیانێ، هەروەسا ئەوان گەلەك گرنگی ب حەزێن لەشی ددا. (\_xt كارێن هنارتیان 17:18\_xt*)\n\_k ئەپیمێنیدیس:\_k* هەلبەستڤانەكێ خەلكێ گزیرتەیا كریت بوو ژ باژێڕێ كنۆسۆسێ بوو، نێزیكی 600 ساڵان بەری هاتنا مەسیحی ژیا بوو. ل دویڤ هندەك شڕۆڤەیان پاولۆس د وێ نامەیێ دا یا بۆ تیتۆسی هنارتی بەحسێ ڤی هەلبەستڤانی دكەت و هندەك گۆتنێن وی ڤەدگێڕیت. (\_xt تیتۆس 1:12\_xt*)\n\_k ئەخایا:\_k* هەرێمەكا كەڤنا وەڵاتێ یونانێ بوو. باژێڕێ كورنتۆس دكەفتە د ناڤ وێ هەرێمێ دا.\n\_k ئەرخیلاووس:\_k* بنێڕە پەیڤا \_w هێرودێس\_w*.\n\_k ئەگریپاس:\_k* ل پەیڤا \_w هێرودێس\_w*ی بنێڕە.\n\_k ئەلیشەع:\_k* پێغەمبەرەكێ ئیسرائیلێ بوو. ئەو ل سەدساڵیا نەهێ بەری ژدایكبوونا عیسایێ مەسیحی ژیایە، گەلەك حنێر (معجزة) ب دەستێ وی هاتنە كرن (\_xt 2 پاشا 2:1 تاكو 8:15\_xt*). خودێ ب دەستێ وی نەعمانێ سەرۆكێ لەشكەرێن سوریێ ژ گوڕیبوونێ ساخ كر (\_xt 2 پاشا 5:1-14؛ لوقا 4:27\_xt*).\n1. ئەنتاكیایا ل سەر سنوورێ سوریایێ، كو تا نوكە مایە و د كەڤیتە د سنوورێ توركیا دا (\_xt كارێن هنارتیان 11:19\_xt*).\n2. ئەنتاكیایا ل دەڤەرا پیسیدیایێ، ب ئەنتاكیا پیسیدیایێ دهاتە نیاسین، ئەو ژی د ناڤ سنوورێ توركیا دا بوو (\_xt كارێن هنارتیان 14:26\_xt*).\n\_k ئیبراهیم:\_k* باپیرێ یەعقوبی و بابێ هەمی گەلێ ئیسرائیلێیە و ب رامانا روحانی بابێ هەمی باوەرداران ژییە. ل گەل هەڤژینا خۆ سارایێ ل باژێڕێ ئوور (ل عیراقا ئەڤرۆ) د ئاكنجی بوون، لێ خودێ گازی وی كر و سۆز دایێ كو دێ وەڵاتێ كەنعانیان دەتە وی و دویندەها وی. ئیبراهیمی ب فەرمانا خودێ كر و ژ باژێڕێ خۆ دەركەفت و چوو حەڕانێ و گەهشتە ئەردێ سۆزپێدای. خودێ ل گەل وی پەیمان گرێ دا و سۆز دایێ، كو دویندەها وی گەلەك زێدە كەت و ب رێكا وی هەمی مللەت دێ هێنە بەرەكەتدار كرن. بنێڕە: \_xt لوقا 1:55؛ 3:8، 34؛ كارێن هنارتیان 7:2-32؛ رۆما 4:1-25؛ گالاتیا 3:1-29؛ عیبرانی 11:8-19\_xt*. ل پەیڤا \_w پەیمان\_w* ژی بنێڕە.\n\_k ئیسحاق:\_k* كوڕێ ئیبراهیم و سارایێ بوو. ئەو بابێ یەعقوب و عیسۆی بوو، ناڤێ ژنا وی رەبەكا بوو. بنێڕە: \_xt دەستپێكرن 17:17-19؛ 18:10-15؛ 21:1-8؛ كارێن هنارتیان 7:8؛ رۆما 9:7؛ عیبرانی 11:9\_xt*.\n\_k ئیسرائیل:\_k* د \_w پەرتووكا پیرۆز\_w* دا ئەڤێ پەیڤێ سێ رامان هەنە:\n1. ناڤێ مرۆڤیە: دەمێ خودێ یەعقوبێ بابێ گەلێ ئیسرائیل بەرەكەتدار كری، گۆتێ: «ژ نوكە پێڤە، ناڤێ تە دێ بیتە ‹ئیسرائیل›.»\n2. ناڤێ وی گەل یان مللەتیە ئەوێ ژ دویندەها یەعقوبی بووی.\n3. ناڤێ وەڵاتێ جوهیانە.\n\_k ئیشایا:\_k* پێغەمبەرەكێ ب ناڤودەنگ بوو، نێزیكی 700 ساڵان بەری ژدایكبوونا عیسایێ مەسیح ل ئیسرائیلێ دژیا. ئیشایای پەرتووكەك بەرهەڤ كریە كو پشكەكە ژ \_w پەیمانا كەڤن\_w* و هەر ب ناڤێ ویە (\_bk ئیشایا\_bk*). دەربارەی مەسیحێ كو دێ هێت ئەوی گەلەك پەیام راگەهاندینە، وەك پەیاما وی دەربارەی ژدایكبوونا عیسای (\_xt ئیشایا 9:1-6\_xt*) و مرنا وی ژ پێخەمەت مرۆڤان (\_xt ئیشایا 52:13 تاكو 53:12\_xt*). عیسای و هنارتیێن وی گەلەك جاران پەرتووكا ئیشایای كریە ژێدەر و بەلگە ژێ ئیناینە، بۆ نموونە: \_xt مەتتا 3:3؛ لوقا 4:16-21؛ كارێن هنارتیان 8:27-35؛ رۆما 9:27-29\_xt*.\n\_k ئورشەلیم:\_k* ب ‹قودس› ژی دهێتە ب ن?\na. 22:2 دەستپێكرن 2:9؛ حزقیێل 47:12\nb. 22:5 ئیشایا 60:19؛ دانیێل 7:18\nc. 22:6 q سرۆش: ب عەرەبی ‹وحي›\nd. 22:12 ئیشایا 62:11؛ یەرمیا 17:10\ne. 22:14 دەستپێكرن 2:9\nf. 22:15 q پووتپەرێس: صەنەمپەرێس\ng. 22:16 سەرژمێری 24:17\nh. 22:17 بنێڕە 21:2\ni. 22:17 ئیشایا 55:1\nj. 22:18 گۆتارا مووسای 12:32


👁 اێ بەخشە 1,473 گل سئرکریائە(دێینە)\n📝 قەسەدە: 30 چەتەی داعش کوژران 07-12-2018 | 🏷 ڕزگ(دەسە): وەڵگەنۆمەل | زبان مقاله: 🏳 کوردیی ناوەڕاست | 👁🗨\nقەسەدە: 30 چەتەی داعش کوژران 07-12-2018\nناوەندی ڕاگەیاندنی هێزەکانی سووریای دیموکراتی (قەسەدە) ڕاگەیەنراوێکی بڵاوکردەوە و ڕایگەیاند، لە ماوەی 24 کاتژمێری ڕابردوودا 30 چەتەی داعشداعش لە سنووری دێرەزۆر کوژراون و دەستیش بەسەر بڕێک چەک و تەقەمەنیدا گیراوە.\nلە شەڕی نەهێشتنی تێرۆردا دژی ڕێکخراوی تێرۆریستی داعش لە سنووری ڕۆژهەڵاتی دێرەزۆر تێرۆریستانی داعش هێرشیان کردە سەر هێزەکانمان. شەڕڤانشەڕڤانانمان وەڵامی هێرشەکەیان دایەوە و شەڕ هاتە ئاراوە. لە ئەنجامدا 12 تێرۆریست کوژران. هەروەها تیمەکانی هەڵگرتنەوەی مین 9 مینی تێرۆریستانیان هەڵگرتنەوە. لە لایەکی دیکەوە فڕۆکەکانی هاوپەیمانەتیی نێودەوڵەتی چەند بنکەیەکی تێرۆریستانیان کردنە ئامانج و ڕووخاندنیان.\nشەڕڤانانی ئێمە لە 2 قۆڵەوە پێشڕەوییان کرد. دوای شەڕی سەخت لەگەڵ چەتەکان، لە قۆڵێکەوە کیلۆمەترێک پێشڕەوییان کرد و 14 خاڵی نوێیان دامەزراند. هەروەها ژمارەیەک تێرۆریستیان کوشتن، دەستیشیان بەسەر زۆر چەکی چەتەکاندا گرت و 2 مینیشیان پووچەڵ کردنەوە. فڕۆکەکانی هاوپەیمانان لە چەند بنکەیەکی تێرۆریستانیان دا و ئۆتۆمبێل و چەندین چەکیان تەقاندنەوە.\nلە بەرەیەکی دیکە، شەڕڤانانی ئێمە هێڵەکانی بەرگریی پێشەوەی تێرۆریستانیان شکاندن و 700 مەتر پێشڕەوییان کرد. هەروەها 27 خاڵی نوێیان دامەزراند. لە لایەکی دیکەوە 18 خاڵی نوێیان دامەزراند و لە خەباتی کێوماڵکردندا بلدۆزەرێکی تێرۆریستانیان دۆزیەوە.\nلە هەموو بەرەکان شەڕ بەردەوامە.\n- 30 تێرۆریست کوژران.\n- کۆگەیەکی لۆجستیی چەتەکان ڕووخێنرا.\n- 14 بنکە ڕووخێنران.\n- 2 چەکی دۆشکە تەقێنرانەوە.\n- ئۆتۆمبێلێکی چەتەکان تەقێنرایەوە.\n- 2 بلدۆزەر تەقێنرانەوه.\nئه و چەکانەی دەستیان بەسەردا گیرا:\n12 مین پووچەڵ کرانەوە\n➕ اێ ڕکؤردە إژ لآ Dec 7 2018 10:01PM أڕا(هاوڕێ باخەوان)\n👁 اێ بەخشە 482 گل سئرکریائە(دێینە)\n📝 یەپەگە: لەعەفرین 3 سەربازی سوپای تورکیا و 2 چەتە کوژران 07-12-2018 | 🏷 ڕزگ(دەسە): وەڵگەنۆمەل | زبان مقاله: 🏳 کوردیی ناوەڕاست | 👁🗨\nیەپەگە: لەعەفرین 3 سەربازی سوپای تورکیا و 2 چەتە کوژران 07-12-2018\nناوەندی ڕاگەیاندنی یەکینەکانی پاراستنی گەل-یەپەگەیەپەگە دەربارەی چالاکی شەڕڤانشەڕڤانانی خۆی لەعەفرینعەفرین ڕاگەیەنراوێکی بڵاوکردەوە.\nلەڕاگەیەنراوەکەی یەپەگەدا هاتووە، لە چوارچێوەی قۆناغی دوویەمی بەرخۆدانی سەردەمدا لەعەفرین شەڕڤانانی یەپەگە ویەپەژەیەپەژە لەدژی سوپای داگیرکەری تورکیا وچەتەکانی چالاکییەکانیان بەردەوام دەکەن.\nبە پێی ڕاگەیەنراوەکەی یەپەگە لە ڕێکەوتی 5ی کانوونی یەکەم تیمێک لە شەڕڤانانی یەپەگە لە ناوچەی شەرا لە دژی خالێکی سوپای تورکیای داگیرکەرچالاکییان ئەنجامدا.\nڕاگەیەنراکە لەنێوان شەڕڤانانی یەپەگە وسوپای تورکیا شەڕهاتووەتە ئاراوە و لەئەنجامدا 3سەربازی سوپای تورکیا کوژراون.\nلە بەردەوامی راگەیەنراوەکەدا هاتووە، هەڤاڵێکی ئێمە لەوشەڕەدابەقارەمانی شەهید بوو. دواترزانیاری ورد لەسەرناسنامەی هەڤاڵە شەهیدەکەمان بڵاودەکەینەوە.\nیەپەگە لە درێژەی ڕاگەیەنراوەکەیدا ئاشکرای کرد کە لە ڕێکەوتی 6ی کانوونی یەکەمدا لە ناوچەی ڕاجۆ-ی عەفرین لەدژی گروپێک لەچەتەکانی سوڵتان مووراد چالاکییان ئەنجامداوە و لەئەنجامی ئەوچالاکییەدا چەتەیەک کوژراوە ویەکێکی تریش برینداربووە.\nلەڕاگەیەنراوەکەی ڕێکەوتی 3ی کانوونی یەکەمدا،رامانگەیاندبووکە لەئەنجامی چالاکی هێزەکانمان لە ناوچەی جندرێس لەدژی چەتەکانی ئەحراری شام، 6 چەتە کوژران و8 چەتەی تریش برینداربوون. زانیاریمان هەیە کە یەکێک لە چەتە بریندارەکان کوژراوە.\n➕ اێ ڕکؤردە إژ لآ Dec 7 2018 11:49AM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(زریان سەرچناری): أڕاDec 8 2018 9:50AM نووآ بی(بروز بی)\n👁 اێ بەخشە 478 گل سئرکریائە(دێینە)\n| زمان دؤرسکردن وەڵگە(پەڕە): 10,062 ثانیه(اێس)


تورکیا هەلدەوەشێتەوە ... دكتۆر عەبدولڕەحمان مەولود\nلە ناوەراستی هەشتاکاندا بەهۆی ئالوگۆری گەورە لە ئابوری دونیا و دواکەوتیی ئابوری یەکێتی سۆڤیەت، میخائیل گۆرباتشۆف پلانی ڕیفرۆمی ئابوری ڕوسیای هەبوو. بەهۆی قەبارەی کێشەکان و بێتوانایی گۆرباتشۆڤ لەچارەسەرکردن، کارەکانی گۆرباتشۆف بوە هۆی کۆتایی هێنانی دەسەلاتداریەتی هەفتا سالەی حیزبی کۆمەنیستی ڕوسی. دواتر، بۆرس یەلتسن دۆمای روسیای، واتە پەرلەمانی ڕوسیای، دایە بەر تانك و تۆپ و کۆتایی بە کودەتای سەربازی و پەرلەمانی ڕوسیا هێناو گۆرباتشۆفیش لە دەسەڵات وەلانرا. یەکیتی سۆڤیەت لەبەریەك هەلوەشاوە و جگە لە ڕوسیای فیدراڵ چەندین دەولەتی نوێی لێکەوتەوە. بەم شێوەیە بۆ هەتا هەتایی کۆتای بە یەکێتی سۆڤیەت هات وەك یەکێك لە دوو زلهێزی دونیا.\nلە ئێستادا تورکیا بە قۆناغەکانی ڕوخانی یەکێتی سۆڤیەت تێپەر دەبێت. تورکیای ئێستا، تورکیای سەردەمی شەری ساردی نێوان یەکیتی سۆڤیەت و خۆرئاوایە. بەهۆی بەسەرچونی سەردەمەکە تەواوی بونیاتی تورکیا و ئەو فەلسەفەو سیاسەتەی تورکیای لەسەر بونیاتراوە پێویستی بە پێداچونەوە و ڕیفۆرمی زۆر قول هەیە. بەلام ئۆردوگان هاوشێوەی گۆرباتشۆڤ پیاوی کاری مەزن نییە. لەمەش گرنگتر، کێشەکانی تورکیا هێندە گەورەو بونیادین لە توانایی هیچ سوپەرمانێکدا نییە چارەی بکات. هەر بۆیە، ئۆردوگان لەسەر شێوەی گۆرباتشۆف تورکیا کۆتایی پێدێنێت\nلە ئەنجامی بێتوانایی لە چارەسەرکردنی کێشەکانی ئەم ولاتە، بینیمان کۆشکی کۆماری ئەم ولاتە لەلایەن سوپاوە هاوشێوەی دومای ڕوسیا درایە بەر تۆپ و تانك. ئۆردوگانیش هاوشێوەی بۆرس یەلتسن دەست لە هیچ کارێك ناپارێزی بۆ ئەوەی وەك حاکمی بێ رەقیب و موتلەقی تورکیا بمێنێتەوە. سوپای تورکیا تاکە شتێکە بوو ولاتی تورکیا لەبەرامبەر دۆست و نەیارەکانی خۆی پێی بادەدا، لە ئیستادا بەهۆی ئوردوگان لەبەرچاوی دونیا بۆتە شتێکی هەزیل و هیچ. لەمانەش خراپتر، بێمتمانەیی سەرتاپای دەزگاکانی سوپاو حکومەتی گرتۆتەوە. لە هیچ دەزگایەکی ئەم ولاتە دو کەس نادۆزیەوە متمانەی بەوەیتر هەبێت. ئەو گێژاوەی ئیستا لە تورکیادا هەیە لە گێژاوەی سەردەمی پێش هەلوەشانەوەی یەکێتی سۆڤیەت و ژمارەیەك لە ولاتانی ئەوروپای شەرقی دەچێت.\nئەوەی ماوەی بیبینن لەماوەی داهاتودا ئەوەیە کە چۆن تورکیا لەبەریەك هەلدەوەشێتەوە. بەهۆی جیاوازی تورکیا لە یەکێتی سۆڤیەتی کۆن و جیاوازی هەلومەرجی ئێستا و ئەو کات، دیارە شەرت نییە لەبەریەك هەلوەشانەوەی تورکیا کتومت وەك ئەوەی ڕوسیا بیت، واتە تورکیا دابەش بێت بۆ چەند دەولەتێك. بەڵام گومان هەلناگریت کە سەرکردایەتی سیاسی تورکیا و ئوردوگان توانای وەلامدانەوەی کێشەکانی تورکیان نییە و ناتوان پرۆسەی ڕیفرۆمی ئەم ولاتە بەشێوەیەکی هێمنی و سەردەمیانە بەرێخەن، سەرئەنجام وولاتی تورکیا بەم شێوەی ئێستای بهێلنەوە.\nئوردوگان، لە ئێستادا لە هەولی ئەوەدایە لە ڕێگەی هەندی کاری درۆینەوە و نەزۆك وەك ئاساییکردنەوەی پەیوەندی لەگەل ڕوسیا و ئیسرائیل و ڕازیبون بەمانەوەی ئەسەد کەمێك پرۆسەی کۆتایی هاتنی تورکیا ڕاگریت یان دور بخات. بەلام، چونکی هیچ یەکێك لەم کارانە وەلامی کێشە سەرەکیەکانی تورکیا نیین ناتوانی کۆتایی بە شکستی حەتمی ئەم ولاتە بەم شێوەی ئێستای بهێنێت. کێشەی سیاسی هاوشێوەی نەخۆشی مرۆڤە، چۆن تەنها و تەنها لە ڕێگەی چارەسەری دروست دەکرێت کۆتایی بە نەخۆشیەك بێت، ئاواش تەنها و تەنها لە ڕێگەی چارەسەرەی ڕاستگۆیانەو ڕاست دەکرێت کۆتایی بە کێشە سیاسیەکان بێت. ئەمەی داوایش نە لەتوانای ئۆردوگاندایە نە نیەتی ئوردوگانیشە. ئەمە جگە لەوەی روسیا، ئیسرائیل، سوریا و ئێران کڵاوی ئۆردوگانیان بەسانایی ناچێتەسەر؛ ئەوان باشتر ئوردوگان دەناسن لەوەی خۆی دەنوێنی. هەر بۆیە دیار نییە تەنانەت چەندە ئۆردوگان دەتوانی ئەم گۆڕانە حەتمیەش دوابخات.\nئەوەی جیگای داخە، لە کاتیکدا دەکرا کێشە ناوخۆیەکانی تورکیا بە ئاشتیانە چارەسەر بکرایە. سود لە تاقیکردنەوەی خوێناوی گەڵان وەربگیرایە بۆ چارەسەرکردنی کێشە ناوخۆیەکانی ووڵات بە ئاشتیانە. کەچی بەهۆی بەرچاو تەسکی و دەمارگیری ئوردوگان و ئاك پارتی، لە ئێستادا ئوردوگان و پارتەکەی ڕێگای دابەشکردنە خوێناویەکانی هاوشێوەی روسیای گۆرباتشۆف و یەلتسنیان بەخێرایی گرتۆتەبەر. چاوەروان دەکرێ دابەشبوون و تێکچونی تورکیا زۆر خوێناویتر بێت لەوەی تاکو ئێستا ناوچەکە بەخۆیەوە دیوە. ئەمەش لەبەرئەوەی دەمودەزگای پۆلیس و عەسکەر و چەندرم و … تاد تورکی زۆر لە داعش لۆمپنترن و فاشیسمی تورکیش دامالدراوە لەهەر پرنسیپێکی ئینسانی وهەلسوکەوتی شارستانی و سەردەمیانە.


پەرلەمانی ئەوروپا مافی لەبەرگرتنەوەی پەسەند کرد\nدوای پەسەندکردنی یەکەمین گەڵاڵەی چاککراوەی "مافی لەبەرگرتنەوە" (کۆپی ڕایت) کە لە ماگی مارسدا لە لایەن یەکیەتی ئەوروپا پەسەند کرا، فەڕانسە وەک یەکەم وڵات پابەندی خۆی بەو یاسایە ڕاگەیاند.\nبە پێی ناوەڕۆکی ئەو یاسایە، لەمەودا گەورە تەکنۆلۆژییەکانی دونیا و تۆڕە کۆمەڵایەتییەکانی وەک فەیسبووک و گووگڵ کە ئۆنلاینین، بەرپرسیار دەبن لە بڵاوبوونەوەی بەرهەمی نووسەران و ناوەند و دەزگاکانی چاپ و بڵاوکردنەوە و لە بوونی هەر پێشێلکارییەکی لەم شێوەیە و بڵاوبوونەوەی بەرهەمێک بێ ئیزنی خاوەنەکەی لە لایەن بەکاربەرەکانیانەوە، بە پێی ئەو ڕێککەوتنانەی کە کراون پێویستە مافە ماددی و مەعنەوەییەکانیان پێ ببژێردرێت و بیدەنەوە.\nفرانک ڕیستێر، وەزیری فەرهەنگی فەڕانسە وێرای دەربڕینی خۆشحاڵی بەوەی کە وڵاتەکەی یەکەمین وڵاتی ئەندامی یەکیەتی ئەوروپایە کە پابەندی جێبەجێکردنی ئەو یاسایەیە، جێبەجێبوونی ئەو یاسایەی بە یەکێک لە پێویستییەکانی دیموکراسی، سەربەخۆیی و گەشەی چاپەمەنی ئازاد زانی.\nهەروەها، کارلۆن پرۆن، سەرۆکی کۆڕی بڵاوکراوەی ڕۆژنامەکانی ئەوروپا بە دەرکردنی ڕاگەیێنراوێک، فەڕانسەی وەک ڕێبەری ئەوروپا لە ڕێگەی پاراستن و بەدیهێنانی مافی ناوەندەکانی بڵاوکردنەوە و نووسەران ناودێر کرد.\nپێشتر کۆمیسیونی ئەوروپا ڕایگەیاندووە ئامانج لە چاکسازیکردنی یاسای کۆپی ڕایت، پشتیوانی لە میراتی فەرهەنگی و هونەری بەرهەمهاتوو لە لایەن هونەرمەندان و نووسەرانە کە ئێستا بە شێوەیەکی نادادپەروەرانە لە لایەن دێوە ئەنتەرنێتییەکانەوە بڵاو دەکرێنەوە.\nگەڵاڵەی پێشنیارکراویی چاکسازی لە یاسای لەبەرگرتنەوەی ئەوروپا یەکەمین جار ساڵی ٢٠١٦ پێشکەش کرا. لە ماوەی ٣ ساڵی ڕابردوودا دێوە ئەنتەرنێتییەکان بە پاساوی ئەوەی جێبەجێکردنی ئەو یاسایە دەبێتە لەمپەرێکی گەورە لەسەر ڕێگەی ئازادیی ئاڵوگۆڕی زانیاری لە جیهاندا، دژایەتیان کرد.\nلە بەرامبەردا زۆربەی نووسەران و هونەرمەندان ئەو یاسایە بە پشتیوانی مافە ماددی و مەعنەوەییەکانی خۆیان دەزانن کە زۆر بە ئاسانی و لە ڕێگەی ئۆنلاین دەدزرێت. ئەو یاسایە هەتا مانگی ئاپرێلی ساڵی داهاتوو، دەبێ لە هەموو وڵاتانی یەکیەتی ئەوروپا جێبەجێ بکرێت.


ئێران سامانی وڵاته‌كه‌ی وشکدەکات بۆ پشتیوانی ئۆپەراسیۆنە سەربازییەکانی\nئێرانیەکان بەشداری خۆپیشاندانێك دەکەن لەکاتی قەیرانی ئابوریی ئێستادا. [وێنەکە لەسەر تۆڕە کۆمەڵایەتیەکان بڵاوکراوەتەوە]\nلەڕێیخۆپیشاندانی بەرفراوان لە ئێرانداوا لە رژێم کراوە کە تەرکیزبخاته سەر کێشە ناوخۆییەکان، لەبەرئەوەی هەنگاو نراوە بۆ لادانی سامانی سندقی تایبەت بە نەوەکانی داهاتوو بۆ بەکارهێنانی لە ئۆپەراسیۆنە سەربازییەکاندا.\nبڵاوکراوە ئێرانیەکان لە شوباتدا رایانگەیاند كه پەرلەمانتاران واژۆیان لەسەر راکێشانی 1.5 ملیار دۆلار کردووە لە سندوقی گەشەپێدانی نیشتیمانی بۆ خەرجییە سەربازییەکان.\nساڵی رابردوو، رابەری باڵای ئێران ئایەتوڵا عەلی خامەنەئی فەرمانیکرد بە راکێشانی 2.5 ملیار دۆلار لە سندوقەکە بۆ خەرجکردنی لە پرۆژە سەربازییەکاندا.\nپرۆفیسۆر لە زانکۆی عەین شەمس، شاهر عەبدوڵا وتی سندوقی گەشەپێدانی نیشتیمانی ئێران دامەزرێنرا "بۆ تەرخانکردنی بڕێك داهاتی بەرهەمهاتووی نەوت و گاز و بەرهەمە نەوتیەکان بۆ وەبەرهێنانی نانەوتی و پاشەکەوتکردنی بڕێکی داهاتەکە بۆ نەوەکانی داهاتوو".\nلیوا قاسم سلێمانی (ده‌سته‌ڕاست)، فەرماندەی هێزی قودسی پاسداران، لەگەڵ چەکدارانی میلیشیایەکی ئەفغانی لە سوریا راوەستاوە. [وێنەکە لەسەر تۆڕە کۆمەڵایەتیەکان بڵاوکراوەتەوە]\nئەمساڵ بڵاوکراوە ئێرانیەکان رایانگەیاند كه خامەنەئی رێنمایی پەرلەمانی کرد بۆ هەموارکردنەوەی یاسایەکە بۆ بودجەی 2019 تا له‌سه‌دا 20 داهاتی نەوت بدرێتە سندوقی گەشەپێدانی نیشتیمانی، له‌كاتێدا خۆی له‌سه‌دا 30 بوو.\nعەبدوڵا وتی: "ئەم بڕە زۆر كه‌مه، به‌ڕه‌چاوكردنی دابەزینی ئاستی هەناردەی نەوت بەهۆی ئه‌و سزایانه‌وه كه سەپێنراون بەسەر ئێراندا و دابەزینی نرخی نەوت لە جیهاندا."\nبە دیارونای وت كه بڕیاره‌كه‌ی ئەمدواییە بۆ راکێشانی 1.5 ملیار دۆلار لە سندوقەکە "لەکاتێكدایە کە ئابوری ئێران پێویستی بە بوژاندنەوەی دەستبەجێیە دوای ئەو دابەزینەی کە بە رێژەی له‌سه‌دا 5.5 داکشا".\nپارە هی خەڵکی ئێرانە\nتوێژەر لە سەنتەری شەرق بۆ لێکۆڵینەوە هەرێمی و ستراتیژییەکان، فەتحی سەید وتی سوپای پاسدارانی شۆڕشی ئیسلامی ئێران (پاسداران) "بەردەوامە لە پشتگیریی ئۆپەراسیۆنە بیانییەکان بە پارەی خەڵکی ئێران".\nسەید بە دیارونای وت پاسداران پشتگیریی هێزەکانی سەر بە ئێران دەکات لە لوبنان و سوریا وعێراقلەگەڵ یەمەن و وتیشی: "هێشتنەوەی دەسەڵات بەسەر ئەم گروپە تائیفیانەدا پێویستی بە شەپۆلی بەردەوامی چەك و پارە هەیە."\nهه‌روه‌ها وتی پاسداران پشتیوانی ماددی لە بودجەی گشتی ئێرانەوە پێدەگات لەگەڵ چەند سەرچاوەیەکی دیکە، لەنێویاندا سندوقی گەشەپێدانی نیشتیمانی، لەگەڵ بودجەی سەرەکی کە گەیشتە 3.3 ملیار دۆلار لە 2013 و نزیکەی 7 ملیار دۆلار لە 2017.\nوتی: "ئەم ژمارانه تەنیا بۆ پاسدارانن و ژماره‌ی هاوشێوە ته‌رخاننه‌كراوه بۆ مەبەستی بەرگری و کاروباری پەیوەست بە سوپاوه، کە پارەی ئەوەش دەچێتە خەزێنەی پاسدارانەوە."\nشیار تورکۆ کە توێژینەوە لە پشتیوانی دارایی پاسداران دەکات، وتی رێژەی بێکاری لەنێوان لاوانی ئێراندا زۆر بەرزە و خراپتربووە بەهۆی قەیرانی ئابوریی هەنوکەوه.\nبە دیارونای وت: "گەر پاسداران ئەو پارەیە و سەرچاوەكان و سامانی خەڵکی ئێرانیان وشكنەکردایە، دۆخەکە تەواو جیاواز دەبوو."\nنزیکەی-تەواو وشکبوونی سندوقەکە\nتورکۆ وتی سندوقی گەشەپێدانی نیشتیمانی تەرخانکرابوو بۆ پرۆژەی نانەوتی و "پشتگیریی پرۆژەکانی کەرتی تایبەت بۆ بەهێزکردنی ئابوری و هێنانه‌كایه‌ی ئیش بۆ دەرچووە لاوەکانی زانکۆ".\nوتی بەڵام رژێمی ئێران بەکارهێنانی سندوقەکەی زیادکرد بۆ پشتگیریكردنی ئه‌جه‌ندا هەرێمییه‌كه‌ی پاسداران کە بووە هۆی نزیکەی بەتەواوی وشکبوونی سندوقەکە.\nوتی پارەی سندوقەکە لەئێستادا بەکارهێنراوە "بۆ بەردەوامبوون لە پشتیوانی سەربازیی دارایی درێژخایەن" کە تەرخانکراوە بۆ میلیشیاکانی یەمەن، سوریا، عێراق، لوبنان و ئەوانیدی.\nوتیشی: "خوێندکاران و دەرچووانی زانکۆ رۆژانە خۆپیشاندان دەکەن دژی ئەو دۆخە لە شارە سەرەکیەکاندا،" به‌ڵام دەزگا ئەمنیەکانی ئێران و میدیای ئێران هەوڵدەدەن سەرکوتیان بکەن و سانسۆری تەواوەتی میدیا بسەپێنن.\nعێراقیەکان ئێران بە بەرپرس دەزانن لە دۆخی خراپی ژیانیان\nخۆپیشاندانەکانی ئەمدواییە پشتڕاستیدەکەنەوە کە عێراقیەکان دەیانەوێت کۆتایی بهێنن بە نفوزی ئێران لە سیستمی سیاسیدا تا چاکسازیی راستەقینە و سەقامگیری و پێشكه‌وتنی ئابوریی مه‌یسه‌رببێت.


بەشێكی دیكەی شەقامی ١٢٠ مەتری هەولێر دەكرێتەوە\n2018-02-08 [10:06 AM]\nبە ستاف و کەرەستەی سەد لەسەت خۆماڵی، شەو و رۆژیان خستووەتە سەر یەک، بۆ ئەوەی گەورەترین پرۆژەی رێگەوبان لە کوردستان تەواو بکەن، ئەویش شەقامی بازنەیی خێرایە بە چواردەوری ھەولێردا کە بە شەقامی ١٢٠ی ناسراوە. سەرپەرشتیاری پرۆژەکە رایگەیاند کە لە دوو ھەفتەی داھاتوودا بەشێکی تازەی شەقامەکە دەکرێتەوە و بەشێکی سێیەمیشی کۆتایی ئەمساڵ تەواو دەبێ.\nشەقامی بازنەیی ١٢٠ مەتری، درێژییەکەی ٣٨ کیلۆمەترە، بڕیارە بە سێ قۆناغ تەواو بکرێ، لەلایەن کۆمپانیایەکی خۆماڵی کە ھێمن گرووپە و لەگەڵ کۆمپانیایەکی تورکی بەناوی ئیکینجیلەر دروست دەکرا، بەڵام کۆمپانیا تورکییەکە کە بەشێکی کەمی پرۆژەکەی لە ئەستۆ بوو، ماوەی سێ ساڵە پرۆژەکەی بە تەواونەکراوی جێھێشتووە.\nدرێژیی شەقامەکە لە رێگەی شەقڵاوە تاوەکو رێگەی کەرکووک، ١١ کیلۆمەترە، ئێستا بەشێکی تەواو بووە، ئەمیر عەبدولخالق سەرپەرشتیاری پرۆژەکە بە (رووداو)ی گوت "بەشی دووەمی پرۆژەکە کە لە رێگای شەقڵاوە بۆ رێگای کۆیەیە، تەواو بووە و بڕیارە لە دوو ھەفتەی داھاتوودا بکرێتەوە".\nبەگوتەی سەرپەرشتیاری پرۆژەکە، تێچووی ئەو بەشەی ئێستا کاری تێدا دەکرێ ١٤٧ ملیۆن دۆلارە و ماوەی تەواوکردنی پرۆژەکە ١٢٥٠ رۆژە، بەڵام بە کەمتر لەو ماوەیە تەواو دەکرێ.\nئەمیر عەبدولخالق گوتی: "ئەو بەشەی پرۆژەکەمان کرد بە دوو بەش، بۆ ئەوەی شوفێران زووتر سوودی لێوەربگرن، بەشی یەکەم لە رێگای شەقڵاوە بۆ کۆیە کە تەواو بووە، بەشی دووەمیش کە لە رێگەی کۆیە بۆ رێگەی کەرکووکە، تاوەکو کۆتایی ئەمساڵ تەواو دەبێ، چونکە قورسترین بەشی پرۆژەکە کە کاری خۆڵکارییە ٨٠%ی تەواو بووە".\nبەشێکی دیکەی پرۆژەکە (لە رێگای مووسڵ بۆ رێی شەقڵاوە) کە درێژییەکەی ١٦ کیلۆمەتر بوو، لەگەڵ چوار کیلۆمەتر لە رێگەی ھەولێر-زاخۆ بە گوژمەی ١٦٥ ملیۆن دۆلار بە ھەمانشێوە لەلایەن کۆمپانیای ھێمن گرووپ جێبەجێ کراوە و لە رۆژی ٥/٢/٢٠١٧ کرایەوە، بەڵام ئەو بەشەی کە لە رێگەی کەرکووک بۆ مووسڵە و لەلایەن کۆمپانیای ئیکینجیلەری تورکی لە ساڵی ٢٠٠٩وە کاری تێدا دەکرا، ٧٥%ی تەواو بووە و ماوەی سێ ساڵە کارکردن تێیدا وەستاوە. تێچووی ئەو بەشە ١٤٠ ملیۆن دۆلارە و کۆمپانیاکە بەشێکی زۆری پارەکەی وەرگرتووە.\nسەبارەت بە تەواوکردنی کارەکانی کۆمپانیا تورکییەکە، ئەمیر عەبدولخالق گوتی :"پرۆژەکە کە لەلایەن شارەوانییەوە دراوەتە کۆمپانیا تورکییەکە، ھێشتا لێی وەرنەگیراوەتەوە، دەبێ گرێبەستەکەی ھەڵبوەشێندرێتەوە، ئەگەر داوایان لێکردین، دەتوانین تەواوی بکەین".\nبە گوتەی بەڕێوەبەری پرۆژەی شەقامی ١٢٠ مەتری لە کۆمپانیای ھێمن گرووپ، بە تەواوبوونی پرۆژەکە، شوفێر دەتوانێ بە ماوەی ٢٢ خولەک بە دەوری ھەولێردا بسووڕێتەوە.\nتێچووی بەشی یەکەمی پرۆژەی شەقامی ١٢٠ مەتری ١٦٥ ملیۆن دۆلار بووە، بەشی دووەمیشی ١٤٧ ملیۆن دۆلارە. ئەمیر عەبدولخالق دەڵێت: "لەو ٣١٢ ملیۆن دۆلارە، تاوەکو ئێستا ھیچمان وەرنەگرتووە". بەڵام دەڵێت دەتوانن پرۆژەکە تەواو بکەن، خاوەنی کۆمپانیاکەش ناچار بووە بەشێک لە موڵک و پرۆژەکانی بۆ تەواوکردنی پرۆژەکە بفرۆشێ.\nتایبەتمەندییەکانی شەقامەکە ئەوەیە ترافیک لایت، پێچکردنەوە، لادانی نییە و ھەموو ئەوانە بە بەرزەپرد و پردی لادانەوە چارەسەر کراون. ١٥ ئۆڤەر پاس و ١١ ئەندەر پاسی ھەیە. پانیی ھەر سایدێکی ١٥ مەترە و سێ رێڕەوی رۆیشتنی ئۆتۆمبێلی ھەیە. دوو باریکە شەقامی خزمەتگوزاریشی ھەیە. پڕۆژەکە بە جۆرێک دروستکراوە بەرگەی ھاتوچۆی زۆر و قورس بگرێ.\nئەمیر عەبدولخالق دەڵێت: "دیزاینی پرۆژەکە بۆ ٢٥ ساڵ دروستکراوە و رۆژانە ٦٠٠٠ – ٧٠٠٠ ئۆتۆمبێل بەسەریدا ھاتوچۆ دەکەن، شەقامەکە بەرگەی ٤٠ تۆن بار لەسەر ھەر ئەکسڵێکی بارھەڵگر دەگرێ".\nپرۆژەکە ھەلی کاری بۆ ٥٨٠ – ٦٣٠ کەس رەخساندووە، بە گوتەی بەڕێوەبەری پرۆژەکە ١٠٠%ی کارمەندان و ئەندازیار و کرێکارانی پرۆژەکە خۆماڵین.\nلە جەزائیر و ئۆزبەکستان داوای ھێمن گرووپ دەکەن\nکارەکانی ھێمن گرووپ بوونەتە جێی سەرنج. بە گوتەی ئەمیر عەبدولخالق سەرپەرشتیاری پرۆژەی شەقامی ١٢٠ مەتری، لە پارێزگای سلێمانیش داوایان لێکردوون کار بکەن، بەڵام ئێستا لەبەر شەقامی ١٢٠ مەتری ناتوانن لەو کاتەدا ھیچ پرۆژەیەکی دیکەی رێگەوبان وەربگرن. ئەو دەڵێت کە لە جەزائیر و ئۆزبەکستانیشەوە ئۆفەریان بۆ ھاتووە، بەڵام دەڵێت "ئامانجی ئێمە ئەوەیە لێرە خزمەت بکەین، نەک لە وڵاتان بەدوای قازانجدا بگەڕێین".\nئەم هەواڵە 4450جار خوێندراوەتەوە


هەندێك لەو كارە هەڵانەی بۆ خۆپارێزی لەكۆرۆنا ئەنجامی دەدەین چین؟\n25/03/2020 ژمارەی بینراو 380\nڤایرۆسی كۆرۆنای نوێ (COVID-19)، كە لە شاری وهان لە چین سەریهەڵدا و بە جیهاندا بڵاوبووەتەوە، لە رێگەی بەركەوتن و پرژەی ناو دەمەوە بڵاودەبێتەوە و دەگوازرێتەوە. دژەبەكتریاكان چارەسەری ئەو ڤایرۆسە ناكەن و هێشتا هیچ پێكوتەیەكیشی بۆ نەدۆزراوەتەوە.\nبە پێی زانیاریی پسپۆڕان، ئەو هەڵانەی بە راست دادەنرێن بەم شێوەیەن:\nهەڵە: خواردنی ترشیات سیستمی بەرگریی لەش بەهێزدەكات و لە نەخۆشێ دەیپارێزێت.\nراست: ئەو ترشیاتانەی لەماڵەوە دروستدەكرێن بەهۆی پڕۆبیۆتیكەكانی ناویەوە تاڕادەیەك سیستمی بەرگریی بەهێزدەكات بەڵام خواردنی لەڕاددەبەدەری ترشیات رێژەی خوێ لە لەشدا بەرزدەكاتەوە، دەبێتە هۆی بەرزبوونەوەی فشاری خوێن و گۆڕانی هاوسەنگی شلە لە لەشدا.\nهەڵە: ئاوی سەروپێ مەرجی بەهێزكردنی سیستمی بەرگری لەشە.\nراست: هیچ خواردنێكی تایبەت نییە كە تایبەت بێت بە بەهێزكردنی سیستمی بەرگریی لەش. ئەوەی گرنگە پەیڕەوكردنی سیستمە خۆراكێكی تەندروست و هاوسەنگە. بێگومان سیستمی بەرگریی بۆ پاراستن لە ڤایرۆس گرنگە، لێكۆڵینەوە زانستییەكانیش گەیشتوونەتە ئەو ئەنجامەی سێ رێگا بۆ بەهێزكردنی سیستمە بەرگریی لەش هەیە كە بریتین لە سیستمی خۆراكی هاوسەنگ، خەوی پێویست و وەرزش.\nهەڵە: دەكرێت كۆڵۆنیای بێكحول وەك پاكژكەرەوەی دەست بەكاربهێندرێت.\nراست: بۆ ئەوەی هەر شلەیەك تایبەتمەندی پاكژكەرەوە لەخۆبگرێت پێویستە لایەنی كەم سەدا ٧٠ كهولی تیادا بێت. لەو شوێنانەی پاكژكەرەوەی دەست نییە دەتواندرێت هەر جۆرە شلەیەك كە رێژەی سەدا ٨٠-٩٠ كهولی تیادا بێت وەك پاكژكەرەوەی دەست بەكاربهێندرێت.\nهەڵە: لەگەڵ گەرمبوونی هەوا ڤایرۆسی كۆرۆنا لەناودەچێت.\nراست: ڤایرۆسی كۆرۆنا بەشێوەیەكی راستەوخۆ بە پلەی گەرمای بەرز لەناوناچێت. بەڵام كاتێك هەوا گەرم دەبێت خەڵكی بۆ ماوەیەكی زۆر لە شوێنی داخراودا نامێننەوە. هەواگۆڕكێ لە ماڵان و شوێنی كارەكاندا زیاتر دەبێت. بەمشێوەیەش ڤایرۆسەكە كەمتر لەڕێی هەوای پەنگخواردوەوە دەگوێزرێتەوە. هەروەها بەهۆی بەرزی پلەكانی گەرماوە ڤایرۆسەكە كەمتر لە هەوای كراوەدا بەرگە دەگرێت.\nهەڵە: ڤایرۆسی كۆرۆنای نوێ (COVID-19) تەنها كاریگەری لەسەر كەسانی بەساڵداچوو دروست دەكات.\nراست: ڤایرۆسی كۆرۆنای نوێ (COVID-19) كاریگەری لەسەر هەموو تەمەنێك دەكات. قورسی تووشبوون بە ڤایرۆسەكە بەپێی هەڵكشانی تەمەن زیاددەكات. بەتایبەت مەترسییەكەی لەسەر ئەو كەسانە زیاترە كە تەمەنیان لەسەرو ٦٠ ساڵەوەیە، رێژەی مردن لە كەسانی خوار تەمەن ٤٠ ساڵ لە هەزاردا دووە، بەڵام ئەم رێژەیە لە كەسانی سەروو ٨٠ ساڵ لە سەدا ١٥یە.\nهەڵە: ڤایرۆسی كۆرۆنای نوێ (COVID-19) ڤایرۆسێكی دروستكراوە.\nراست: ڤایرۆسی كۆرۆنای نوێ (COVID-19) ڤایرۆسێك نییە كە لە تاقیگەدا دروستكرابێت بەڵكو لە سەرچاوەیەكی سرووشتییەوە بڵاوبووەتەوە. خۆی لەخۆیدا لە روانگەی پزیشكییەوە دەركەوتنی پەتای ڤایرۆسی نوێ لە رۆژهەڵاتی كیشوەری ئاسیا شتێكی چاوەڕوانكراوبوو. چڕی دانیشتووان، بوونی ئاژەڵی جۆراوجۆری زۆر و بەركەوتنی زۆری نێوان مرۆڤ و ئاژەڵ لەو ناوچانە دەبێتە هۆی زیادبوونی مەترسی بڵاوبوونەوەی ڤایرۆسی جیاواز.\nهەڵە: پێكوتەی تایبەت بە ڤایرۆسی كۆرۆنای نوێ (COVID-19) دۆزراوەتەوە بەڵام هێشتا نەخراوەتە بازاڕەوە.\nراست: تا ئێستا هیچ پێكوتەیەك بۆ ڤایرۆسی كۆرۆنای نوێ (COVID-19) نەدۆزراوەتەوە. ئەم بوارە بوارێكە كە كاری زۆر و خێرای تیادا دەكرێت. هەرچەندە تا ئێستا پێكوتەی ڤایرۆسەكە نەدۆزراوەتەوە بەڵام نزیكەی ٣٠ لێكۆڵینەوەی زانستی لەسەر كراوە. هەروەها پەیوەندی نێوان ڤایرۆسی كۆرۆنا و سیستمی بەرگریی تا ئیستا رووننەبووەتەوە هەربۆیە نازاندرێت ئەو پێكوتانەی دەدۆزرێنەوە بەماوەی چەند دەتوانن كاریگەری دروستبكەن. وا چاوەڕوانناكرێت لە ماوەی كەمتر لە ساڵێكدا پێكوتی ڤایرۆسەكە بدۆزرێتەوە.\nهەڵە: لە چارەسەركردنی ڤایرۆسی كۆرۆنای نوێ (COVID-19) بەكارهێنانی دژەبەكتریا پێویستە.\nراست: ڤایرۆسی كۆرۆنای نوێ (COVID-19) جۆرێكە لە ڤایرۆس و دژەبەكتریا كاریگەری لەسەر ڤایرۆس دروست ناكات.\nهەڵە: ڤایرۆسی كۆرۆنای نوێ (COVID-19) لەڕێی ئاژەڵە ماڵییەكانیشەوە دەگوێزرێتەوە.\nراست: لەو لێكۆڵینەوانەی تا ئێستا ئەنجامدراون هیچ حاڵەتێكی گوێزانەوەی ڤایرۆسەكە لە ئاژەڵی ماڵییەوە بۆ مرۆڤ تۆمارنەكراوە.\nهەڵە: ئەوبڕیارە نوێیانە گیراونەتەبەر كە لە تۆڕە كۆمەڵایەتییەكاندا بەناوی بەڵگەنامەی نهێنییەوە بڵاوكرابوونەوە.\nراست: ئەو بڕیارانەی لە تۆڕە كۆمەڵایەتییەكان لەژێر ناوی بەڵگەنامەی نهێنی بڵاوكراونەتەوە دوورن لە راستییەوە، هەر بڕیارێكی نوێ بدرێت لەلایەن دەزگا پەیوەندیدارەكانەوە بە نووسراوی فەرمی بۆ رای گشتی ئاشكرا دەكرێت و هێچ شتێكی شاراوەی تیادا نییە.\nهەڵە: ڤایرۆسی كۆرۆنای نوێ (COVID-19) لە توێكڵی سەوزە و میوەكاندا دەمێنێتەوە، هەربۆیە پێویستە میوە و سەوزەكان پێش خواردنیان پاكبكرێن.\nراست: هیچ بەڵگەیەكی زانستی نییە بیسەلمێنێت خواردنی میوە و سەوزە بە توێكڵەوە مەترسی توشبوون بە ڤایرۆسی كۆرۆنای نوێ (COVID-19) زیاددەكات. ئەگەر سەوزە و میوە بەباشی و بەشێوەیەكی تەندروست بشۆردرێتەوە دەتواندرێت بە توێكڵەوە بخورێن.\nهەڵە: بۆ خۆپاراستن لە ڤایرۆسی كۆرۆنای نوێ (COVID-19) پێویستە كاتێك لە دەرەوە دێینەوە بۆ ماڵەوە جلوبەرگەكانمان پاكبكەینەوە.\nراست: پاككردنەوەی جلوبەرگ دوای گەڕانەوە بۆ ماڵ هیچ كاریگەرییەكی لەسەر رێگریكردن لە ڤایرۆسەكە نییە. وا باشە وەك رابردوو جلوبەرگ تەنها لەكاتی پیسبووندا بشۆردرێت.\nهەڵە: خۆپاراستن لە ڤایرۆسی كۆرۆنای نوێ (COVID-19) كارێكی ئاستەمە.\nراست: لە كاتی پابەندبوون بەو رێنماییانەی بڵاوكراونەتەوە، دەتوانین خۆمان بپارێزین. بەتایبەت پابەندبوون بە یاساكانی كەرەنتین كردنی ئەو كەسانەی توشی ڤایرۆسەكەبوون یان گومانی توشبوونیان لێدەكرێت بۆ رێگری كردن لە بڵاوبوونەوەی ڤایرۆسە و پاراستنی كەسەكانی دەوروبەری توشبووەكە كارێكی زۆر گرنگە.\nهەڵە: ئەو دەمامكانەی رۆژانە بەكاریان دەهێنین دەتوانین بیانشۆین و بەكاریان بهێنینەوە.\nراست: دەمامكی پزیشكی تەنها بۆ ماوەی ٣-٤ كاتژمێر بەكاردەهێندرێت و دواتر دەبێت بگۆڕدرێت، دەمامك ئەگەر بشۆردرێت كاریگەرییەكەی لەدەستدەدات.\nهەڵە: بۆ زیادكردنی بەرگریی جەستەی كەسە تەندروستەكان پێویستە بەرهەمەكانی بەهێزكردنی سیستمی بەرگریی و حەپی ڤیتامینەكان بەكاربهێندرێت.\nراست: كەسانی تەندروست پێویستیان بە بەكارهێنانی بەرهەمەكانی بەهێزكردنی سیستمی بەرگریی نییە. ئەوەندە بەسە پابەندبن بە سیستمی خۆراكێكی هاوسەنگ، خەوێكی تەندروست و پلانێكی وەرزشی رێكوپێك. بەكارهێنانی یەك بەرهەمی بەهێزكردنی سیستمی بەرگریی بۆ پاراستن لە نەخۆشێ سوودی نییە. تەنها ئەو كەسانەی خۆیان گرفتی كەمی ڤیتامینەكانیان هەیە دەتوانن ڤیتامین وەربگرن.


گوتی: باكوت دز بووە.\nكوڕەكەش گوتی مامۆسا داوای لێ كردین هەر یەكەمان خەریكی پیشەی باوكی بێت و تەقوای خوای تێدا بكات.\nداكیشی گووتی: هاوار بەماڵت دزیش تەقوای تێدایە...\nكوڕەكەش كەمێك نەزان بوو گوتی:\nمامۆستا وای پێ ووتین.\nگەڕا و گوێی گرت, پرسیاری كرد و گوێ بیستی هەواڵەكان بوو تا زانی چۆن دزەكان دزی دەكەن, پێداویستیەكانی دزیكردنی ئامادە كرد و نوێژی شێوانی كرد و وەستا تا خەڵكی خەوتن. ئینجا چووە دەروە بۆ ئەوەی خەریكی پیشەكەی باوكی بێت هەروەكو مامۆستا پێی گوتبوون.\nبەماڵی دراوسێكەیان دەستی پێكرد و ویستی پچێتە ژوورەوە,\nپاشان بیری كەوتەوە مامۆستاكەی پێی گوتبوو تەقوای هەبێت,\nئەزیەتدانی دراوسێش پارێزكاری نیە,\nوازی لەم ماڵە هێنا و چوو سەر ماڵێكی تر,\nگووتی: ئەمە ماڵی هەتیوانە, خواش ئاگاداری كردووینەتەوە لە خواردنی ماڵی هەتیوان,\nهەر بەردەوام بوو لە ڕۆیشتن هەتا گەیشتە ماڵی بازرگانێك پاسەوانی لێ نەبوو, خەڵكیش دەیانزانی پارەی زیاد لە پێویستی خۆی هەیە,\nگووتی : ئێرە هەوە.\nخەریكی دەرگاكەبوو بەو كلیلانەی دروستی كردبوون, كردیەوە و چووە ژوورەوە بینی ماڵێكی گەورەیە و ژووری زۆری هەیە.\nلە ماڵەكە گەڕا تا ئەو شوێنەی دۆزیەوە كە پارەكەی لێیە, زێڕ و زێوێكی زۆری دۆزیەوە و ویستی بیان بات, پاشان گووتی: نەخێر مامۆستاكەمان فەرمانی پێمان كردووە پارێزكار بین,\nلەوانەیە ئەو بازرگانە زەكاتی ماڵەكەی دەرنەكردبێت, با جارێ زەكاتەكە دەر بكەین!!\nدەفتەرەكانی هێناو چرایەكی هەڵكرد كە لەگەڵا خۆی هێنا بووی و دەستی كرد بە گەڕان لە دەفتەرەكە و حیساب كردن,\nلە كاری ژمێریاری زیرەك بوو, زۆر لێهاتوو بوو لە كاری دەفتەر و حیسابكردندا, پارەكانی هەموو ژمارد و زەكاتەكەی دیاری كرد, بڕی زەكاتەكەی بەلاوە نا, بە ژماردن و حیسابەوە سەرقاڵ بوو تا ماوەی چەندین كاتژمێری پێ چوو, كاتێك تەواو بوو, سەیری كرد كاتی نوێژی بەیانیە,\nگوتی: تەقوای خوا\nبەوە دەكرێت سەرەتا نوێژەكە ئەنجام بدرێت.\nچووە هۆڵەكەو دەستنوێژی هەڵگرت و دەستی كرد بە نوێژ كردن,\nخاوەن ماڵەكە بە ئاگا هاتەوە و بینی\nچرایەك داگریساوە!!! سندوقی پارەكانی كراوەتەوە !!!\nپیاوێكیش نوێژ دەكات!!!\nخێزانەكەی پرسی ئەوە چیە؟؟؟\nخاوەن ماڵەكە گووتی: بەخوا نازانم!!!\nپاشان گووتی: ئەوە چی دەكەیت؟؟؟\nئەویش پێی گووت: سەرەتا نوێژ پاشان گفت و گۆ!\nخێراكە دەستنوێژ بگرە پێش نوێژی بكە, چونكە ئیمامەتی بۆ خاوەن ماڵە,\nخاوەنماڵەكە ترسا لەوەی نەوەك چەكی پێ بێت بۆیە بەگوێی كرد, خوا دەزانێت چۆن نوێژێكی كرد!\nكاتێك نوێژەكە تەواو بوو پێ گوت: تۆ كێیت و كارت چیە؟\nئەویش گووتی : من دزم!\nلێی پرسی ئەی چی لە دەفتەری حیساباتەكانم دەكەیت؟\nگووتی: دەیانژمێرم و زەكاتی شەش ساڵی لێ دەردەكەم.\nئەوەتا هەموویم حیسابكردووە و جیامكردووەتەوە بۆ ئەوەی لە شوێنی خۆیاندا سەرفیان بكەیت.\nپیاوەكە خەریك بوو شێت بێت, پێی گووت: چیت لێ بەسەر هاتووە ئەوەشێت بووی؟\nئەویش باسەكەی هەموو بۆ گێڕایەوە, كاتێك بازرگانەكە گوێی لێ بوو,كارزانیەكەی لە ژمێریاریدا بینی, بەڕاستگۆییەكەی زانی, سوودی زەكاتی ماڵەكەی زانی.\nپێی گوت: ڕات چۆنە ئەگەر تۆم وەكو ژمێریارێك دامەزراند و تۆو دایكت لە ماڵەكەی مندا ژیان بەسەر ببەن و ببیت بە هاوبەش لە كارەكەمم؟\nئەوەیش گووتی: قەبووڵم كرد... شایەتیان بانگ كردو شایەتیان دا.\nلەم چیڕۆكەوە فێر دەبین: تەقوا ئەوەیە لە هەموو كارەكانماندا خوا لەپێش چاوی خۆمان دا بنێین وەكو ئەوەی دەیبینین و لێی بترسین, ئەمەیە تەقوای ڕاستەقینە تەنانەت لە كارە خراپەكانیشدا.


Home›هەواڵ›کوردستان›لەبارەی گفتوگۆکان لەگەڵ بەغدا وەزارەتی دارایی هەرێم وەڵامی وەزارەتی دارایی عێراق دەداتەوە\nوەزارەتی دارایی هەرێم دەڵێت: “حکومەتی ناوەند لە رۆژی 16ی نیسانی ئەمساڵەوە پارەی بۆ هەرێم نەناردووە”.\nوەزارەتی دارایی هەرێم لە بەیاننامەکەدا بە زمانی عەرەبی وەڵامی بەغدای داوەتەوە و دەڵێت: “مانگانە پێویستمان بە 893 ملیار دینار هەیە بۆ مووچەی فەرمانبەران، بەڵام بەغدا مانگانە 453 ملیار دیناری ناردووە و لە مانگی نیسانی ئەمساڵیشەوە هیچ بڕە پارەیەکی نەناردووە”.\nوەزارەتی دارایی هەرێم دەشڵێت: “وەزارەتی دارایی فیدراڵ هۆکارە بۆ نەگەیشتن بە رێککەوتن و پێمانوتوون ئیدارەی گومرگەکان لەلایەن هەولێر و بەغداوە بە هاوبەشی بەڕێوەبچێت بەپێی ماددەی 114ی دەستوور، بەڵام حکومەتی فیدراڵ ئەمەی ناوێت”.\nلە بەیاننامەکەدا وەزارەتی دارایی هەرێم ئاماژە بەوە دەکات کە بەغدا باسی ئەوەی کردووە گوایە نیازێک هەیە بۆ خەرجکردنی مووچە راستەوخۆ لەبەغداوە، بەڵام بیریان چووە کە ماددەی 117ی دەستوور ئەو دەسەڵاتەی داوەتە هەرێمەکان لایەنی جێبەجێکردنی خۆیانیان هەبێت.\nوەزارەتی دارایی هەرێم رەتیدەکاتەوە کە هۆکار بێت بۆ خۆدزینەوە لە رێککەوتن و رایدەگەیەنیت “کە ئەوە لایەنی بەغدایە هەر کاتێک گفتوگۆکان بەرەوپێش بچن، مەرجی تازە دێنێتە ئاراوە بۆ بەربەست دروستکردن و پێمان سەیرە حکومەتی فیدراڵ هەرێم تاوانبار دەکات بە نەگەیشتنە رێککەوتن”.\nلە کۆتایی بەیاننامەکەیدا وەزارەتی دارایی هەرێم داوای بەردەوامیدان دەکات بە گفتوگۆکان و چارەسەری ریشەیی کێشەکان لەسەر مێزی دانوستان.\nدوێنێ پەرلەمانتارێکی کورد وتی: “تا دوێنێشەو حکومەتی هەرێم رازی بوو نیوەی گومرگەکانی هەرێم بداتە بەغدا و رێگە بدا چەند فەرمانبەرێکی دیوانی چاودێری دارایی عێراق و دەستەی خاڵە سنورییەکان بێنە نێو گومرگەکانەوە بەپێی ماددەی (114)ی دەستور، لەبەرامبەردا بەغدا بڕی (320) ملیار دیناری دەدایە هەرێم”.\nدەشڵێت: “بەڵام دوێنێ بەیانی حکومەتی هەرێم لەو رێگەپێدانەی بە نوێنەرانی چاودێری دارایی عێراق و دەستەی خاڵە سنورییەکان پەشیمان بووەتەوە و بەغداش بڕیاری داوە پارە نەنێرێت”.


چۆن كه‌ركووك داگیر كرا! ( داگیركردنی كه‌ركووك به‌و چه‌شنه به‌بێ شه‌ڕ) له نووسینی: ئاریتما محه‌ممه‌دی\nداگیركردنی كه‌ركووك به‌و چه‌شنه به‌بێ شه‌ڕ، دیواری مه‌زنی چین به بیرم ده‌هێنێته‌وه، كاتێ كه چین ئه‌و دیواره‌ی درووست كرد، به مه‌به‌ستی ئه‌وه بوو كه به ئاسانیی\nمه‌غووله‌كان نه‌توانن هێرش بكه‌نه‌وه سه‌ر چین، به‌ڵام مه‌غووله‌كان بۆ هێرشكردنه‌سه‌ر چین پێویستیان به‌وه نه‌بوو كه به‌سه‌ر ئه‌و دیواره‌دا باز بده‌ن.\nهه‌میشه كاتێ هێرشیان ده‌كرده سه‌ر چین، به‌پاره ده‌روازه‌بانه‌كانی ده‌روازه‌ی ئه‌و دیوارانه‌یان له‌سه‌ر سنوور ده‌كڕی و به‌و شێوه ده‌روازه‌بانه‌كان ده‌روازه‌كه‌یان ده‌كرده‌وه و به‌و چه‌شنه هێرش ده‌كرایه سه‌ر چین.\nبێگومان داگیر كردنی كه‌ركووك له‌لایه‌ن هێزه‌كانی حه‌شدی شیعیه‌وه وێنه‌یه‌كی كڕینی ده‌روازه‌بانه‌كانی چینی بیر هێنامه‌وه. ئه‌مه سه‌رشۆڕیی بوو بۆ هه‌موو كورد و جارێكی دیكه ئه‌وه‌ی سه‌لماند كه كورد له هه‌رێمی كوردستان سه‌ركردایه‌تییه‌ی سیاسیی یه‌كگرتووی نییه و خاوه‌ن یه‌ك گوتاری سیاسیی و نه‌ته‌وه‌یی هاوبه‌ش نییه.\nئه‌مریكا بۆ ئه‌وه ئێراق نه‌توانێ به ئاسانیی هێرش بكاته‌سه‌ر كورد، فڕینی فڕۆكه‌ی شه‌ڕكه‌ری به‌سه‌ر شاری كه‌ركوودا قه‌ده‌غه كرد، به‌ڵام هێزی نه‌وت و خۆفرۆشیی ده‌توانیی وه‌ك هه‌میشه زاڵ بێ به‌سه‌ر بیری شۆڕشگێڕیی و نه‌ته‌وه‌ییدا.\nكورد هه‌میشه له مێژوودا بووه‌ته سووته‌مه‌نیی كێشه نێوخۆییه‌كانی خۆی و هه‌رده‌م شۆڕشه‌كانی كورد به‌هۆی دووبه‌ره‌كیی و پاوه‌نخوازیی ده‌سه‌ڵاته‌وه تێكشكاون. كورد كه خاوه‌ن ده‌وڵه‌ت نه‌بووه، هۆكاره‌كه‌ی خۆی بووه نه‌ك بێگانه‌كان.\nشكانی كورد له كه‌ركووك زۆر له‌و شكانه‌ی سپای ئێراق له‌به‌رامبه‌ر داعش ئابڕووبه‌رتر بوو. دۆسته‌كانی كورد له ئه‌ورووپا كه خاوه‌ن ده‌سه‌ڵاتی سیاسیی نین، زۆر به‌شه‌رمه‌وه باسی ئه‌و شكانه ده‌كه‌ن، و پێیان سه‌یره كه كورد كه‌ركووكی به‌ده‌سته‌وه داوه.\nكورد له ساڵی ١٩٧٥ به‌بێ كه‌ركووك ده‌یتوانی ببێته ده‌وڵه‌ت و بۆ ئه‌و مه‌به‌سته‌ش گفتوگۆی زۆر له‌گه‌ڵ ڕژیمی به‌حسی ئێراق كرا، به‌ڵام ژنێڕاڵ به‌رزانی ئه‌وه‌ی قبووڵ نه‌كرد و وتی كه‌ركووك دڵی كوردستانه. هه‌روه‌ها له ساڵی ١٩٨٤ جارێكی دیكه كورد ده‌یتوانی ببێته خاوه‌ن ده‌وڵه‌ت ئه‌گه‌ر به نیوه‌ی كه‌ركووك ڕازیبووبایه. ئه‌و كاتیش ئه‌نفاڵ، زینده‌به‌چاڵكردن و كیمابارانكردنیش له‌و ئاسته به‌رزه‌دا به‌ڕێوه نه‌ده‌چوو. هه‌موو ئه‌و كاتانه هه‌موو گفتوگۆكان له‌به‌ر كه‌ركووك تێكده‌شا و سه‌ری نه‌ده‌گرت.\nپاش ده‌یان ساڵ له خه‌بات و تێكۆشان له كاتێكدا كه سپای ئێراق هێنده‌ی هێزی پێشمه‌رگه به‌هێز نییه، كه‌چی كورد به‌بێ شه‌ڕ كه‌ركووك دڵی كوردستان پێشكه‌شی سپای شیعی ئێراق ده‌كات. پرسیاره‌كه ئه‌وه‌یه كه ئێوه كه‌ركووكتان نه‌ده‌ویست بۆ و له‌به‌ر چی هه‌ر له سه‌ره‌تاوه هه‌وڵی پێكهاتنتان له‌گه‌ڵ ئێراق نه‌دا؟\nپارته‌كانی باشووری كوردستان هه‌موویان به‌رپرسیاری ئه‌م دۆخه‌ن و ئه‌ركه له‌سه‌ریان كه ڕوونكردنه‌وه‌یان بۆ ئه‌م دۆخه و بۆ ئه‌م داگیركارییه هه‌بێ.


توركیا بۆ دۆسیەی كورد و گولەن چاوی لە ڕێی بایدن-ە\nدیموكراتەكان پاراستنی هاوپەیمانەكانیان بە یەكێك لە كارە پێشینەكانیان دادەنێن\nبەرپرسێكی توركیا ڕایدەگەیەنێت، وڵاتەكەی چاوەڕوانی “سەرەتایەكی نوێ”یە لەگەڵ جۆ بایدن-ی سەرۆكی هەڵبژێردراوی ئەمریكایە، بەتایبەت لە هەردوو پرسی كوردانی ڕۆژئاوا و گروپەكە گولەن.\nئیبراهیم كاڵن، وتەبێژ بەناوی ڕەجەب تەیب ئەردۆغان، سەرۆكی توركیا لەمیانەی كۆنگرەیەكدا كە سندوقی مارشاڵی ئەڵمانی ئەنجامیدا وتی، “باوەڕمان وایە دەكرێت سەرەتایەكی نوێی باشمان لەگەڵ ئیدارەی بایدن-دا هەبێت”.\nدەربارەی ئەو گرفتەش لەگەڵ ویلایەتە یەكگرتووەكان كە بەهۆی كڕینی سیستمی بەرگریی ڕوسی (ئێس-400) لەلایەن توركیاوە كە لە چەند ساڵی ڕابردودا هاتەئاراوە كالن وتی، “چارەسەركردنی ئەستەم نییە” و ئەوەشی وت، “لە تێڕوانینی تەكنیكیی سەربازییەوە دەكرێت ئەم كێشەیە چارەسەر بكرێت”.\nوتەبێژەكەی سەرۆكی سوریا جەختیشیكردەوە لەسەر “دوو پرسی گرنگ بۆ ئاسایشی نەتەوەیی توركیا” كە لە ئیدارەكەی بایدن چاوەڕوانین.\nپرسی یەكەم هاوپەیمانی واشنتن-ە لەگەڵ كوردانی ڕۆژئاوای كوردستان لە شەڕی دژ بە چەكدارانی داعش لە سوریا، كە توركیا وەك بەشێك لە پارتی كرێكارانی كوردستان لێی دەڕوانێت. كاڵن وتی، “ئومێدمان وایە گۆڕانكاری لەم سیاسەتەدا بێتە ئاراوە” ئەمەش لەكاتێكدایە دیموكراتەكان پاراستنی هاوپەیمانەكانیان بە یەكێك لە كارە پێشینەكانیان دادەنێن.\nپرسی دووەمیش بەدەنگەوە نەچوونی حكومەتە یەك لەدوای یەكەكانی ئەمریكایە دەربارەی بوونی “تۆڕەكانی پەیوەندیدار بە فەتحوڵا گولەن-ی بانگخواز لەنێو ویلایەتە یەكگرتووەكات” وەك ئەوەی كالن ئاماژەی پێدا.\nڕەجەب تەیب ئەردۆغان داوای ڕادەستكردنی گولەن دەكات كە لە ویلایەتە یەكگرتووەكان نیشتەجێیە و سەرۆكی توركیا بە ڕێكخستنی ئەو هەوڵی كودەتایەی لە حوزەیرانی 2016 ئەنجامدرا تۆمەتباری دەكات، بەڵام تائێستا سەرۆكی توركیا لەو هەوڵانەیدا سەركەوتوو نەبووە.\nخشتە و کاتی یارییەکانی ئەمڕۆ، پێنجشەممە بەکاتی هەرێمی کوردستان\nڕۆسی کێیە؟ ئەفسانەی ئیتاڵیا و پاڵەوانی مۆندیالی 82 کۆچی دواییکرد\nلیژنەی بەرەنگاربوونەوەی كۆرۆنا: 7ی شوبات دەرگای خوێندنگاكان دەكرێتەوە\nلیژنەی باڵای بەرەنگاربوونەوەی كۆرۆنا لە هەرێم بڕیاریدا لە 7ی ئەم مانگە دەرگای خوێندنگاكان بكرێتەوە. ئەمڕۆ چوارشەممە 3ی شوبات…\nپۆلیسی بەریتانیا بەمدواییە بچوكترین بازرگانی ماددەی هۆشبەری دەستگیركرد، كە تەمەنی تەنها 9 ساڵە. منداڵەكە، كە تائێستا لە قوتابخانەی…


نووری گەرمیانی، گۆرانیبێژی میللیی شاری هەولێر\nنووری گەرمیانی، گۆرانیبێژی میللیی شاری هەولێر پۆستێک لە نێو یەکێتی وەردەگرێ و رایدەگەیەنێت، ماوەی دوو مانگە وەکو ئەندامی مەڵبەندی سێی یەکێتی و راوێژکاری هونەریی مەڵبەندەکە دەستبەکاربووە، هەروەها لەداهاتوویەکی نزیکدا گۆرانییەک بۆ لیستی هاوپەیمانی کوردستان تۆمار دەکات.\nنووری گەرمیانی بەکەناڵی رووداوی راگەیاندوە، "ماوەی دوو مانگە وەکو ئەندامی مەڵبەندی سێی یەکێتی و راوێژکاری هونەریی مەڵبەندەکە دەستبەکاربووم".\nئاماژەی بەوەشکرد، وەرگرتنی ئەو پۆستە لەسەر داوای هەر یەک لە شاڵاو کۆسرەت رەسوڵ، ئەندامی سەرکردایەتیی یەکێتی و لیوا ئەیوب یوسف سەعید، لێپرسراوی دەستەی سەرپەرشتیاری لیواکانی 3 و 7ی تایبەت بووە.\nنووری گەرمیانی ئاشکرای کردوە کە بێجگە لە خۆی کە پۆستی وەرگرتووە، یەکێتی مووچەی مانگانەی بۆ ژمارەیەک هونەرمەند و گۆرانبێژی هەولێر بڕیوەتەوە، لەوانەش فەرهاد زیرەک، هونەرمەندیی ناسراوی شاری هەولێر. لەم بارەیەوە وتی، "کاک دەرباز کۆسرەت رەسوڵ، دوای ئەوەی پێشوازی لە کاک فەرهاد زیرەک کرد، مووچەی بۆ بڕیوەتەوە".\nسەبارەت بە پێشبیبنی خۆی بۆ دەنگەکانی لیستی هاوپەیمانیی کوردستان (یەکێتی و گۆڕان) بۆ هەڵبژاردنی پەرلەمانی عێراق، نووری گەرمیانی باسی لەوەکردوە، "پێشبینی دەکەم دەنگێکی باش بهێنێت"، وتیشی بەنیازە گۆرانییەک بۆ بانگەشەی لیستی هاوپەیمانیی کوردستان تۆماربکات.\nئه‌م بابه‌ته 8280 جار خوێنراوه‌ته‌وه


ئه‌مه‌تان له چی و ئه‌وه‌تان له‌چى!؟\nSaturday, 03.27.2021, 18:41\nله‌م ڕۆژانه‌دا فراكسیۆنى سه‌وز له په‌ڕله‌مانى كوردستان ناڕه‌زایه‌تى ده‌رده‌بڕن به‌رامبه‌ر به حكومه‌ت و به‌م شێوه‌یه قسه ده‌كه‌ن: وێڕاى ئه‌وه‌ى به نێگه‌رانییه‌وه ده‌ڕوانینه به‌رده‌وام بون به لێبڕینى موچه‌وه ، له هه‌مان كاتدا هۆشدارى ده‌ده‌ینه حكومه‌تى هه‌رێم به له‌به‌ر چاوگرتنى زۆر بونى داهاته ناوخۆییه‌كان ، چیتر موچه‌ى مۆچه خۆران به لێبڕینه‌وه دابه‌ش نه‌كه‌ن . له هه‌مان كاتیشدا ده‌ڵێن له‌گه‌ڵ ئه‌وه‌ى یه‌كێتى خۆشى به‌شداره له حكومه‌تدا.\nله ڕاستێدا ئه‌مه زۆر هه‌ڵده‌گرێت له سه‌رى بنوسرێت . به‌ڵام من هه‌وڵ ده‌ده‌م زۆر به كورتى ڕونكردنه‌وه‌یه‌ك له سه‌ر ئه‌م لێدوانه‌ى فراكسیۆنى سه‌وز بده‌م و بزانم چى له پشتى ئه‌م لێدوانه‌وه‌یه. ئایا ئه‌م لێدوانه‌یان به‌ڕاسته‌و له خه‌مى هاولاِتیاندان ، یان بۆ موزایه‌ده‌ى سییه ؟!. ئه‌گه‌ر فراكسیۆنى سه‌وز دڵنیابن له‌وه‌ى داهاتى هه‌رێم به زیاده‌وه به‌شى موچه ده‌كات به‌بێ لێبڕین دوو ئه‌گه‌ر هه‌یه ، یكه‌م : ماناى ئه‌وه‌یه یه‌كێتى ئاگاى له داهاتى هه‌رێم نییه به تایبه‌تى داهاتى نه‌وت. ئه‌گه‌رى دووه‌م ئه‌وه‌یه هه‌رچه‌نده یه‌كێتى ئاگادارى داهاتى نه‌وت نییه‌و پارتى چۆنى بوێت به‌و شێوه‌یه ده‌كات، گومانى ئه‌وه هه‌یه كه به‌شێك له سه‌رانى یه‌كێتى پشكى خۆیان هه‌یه له داهاتى نه‌وت له ده‌ره‌وه‌ى یه‌كێتى و به‌و هۆیه‌وه بێده‌نگن و هیچ قسه‌یه‌ك ناكه‌ن.\nئه‌گه‌ر وانییه و دڵنیان له‌وه‌ى كه داهاتى نه‌وت به‌شى موچه ده‌كات بێ لێبڕین ، بۆچى له حكومه‌ت ناكشێنه‌وه‌و خۆتان به دوور ناگرن له‌و به‌رپرسیاریه‌ته گه‌وره‌یه ؟. زۆر جار قسه له‌سه‌ر ئه‌وه ده‌كرێت گوایه پارتى هه‌مووداهاتى گومرگ ڕاده‌ستى حكومه‌ت ناكات وچه‌ندین خاڵى گومرگى هه‌ن كه هیچ داهاتێكیان بۆ حكومه‌ت ناگه‌ڕێته‌وه . پرسیارى گرنگ لێره‌دا ئه‌وه‌یه: ئه‌ى یه‌كێتى هه‌موو داهاتى گومرگى سنوورى خۆى ڕاده‌ستى حكومه‌ت ده‌كات؟. وه‌ڵامه‌كه‌ى نه‌خه‌یر . هه‌مومان ئاگادارین له ماوه‌ى ڕابوردودا ده‌یان ڕاپۆرتى ئه‌ندام په‌ڕله‌مانه‌كان له‌سه‌ر قاچاخچییه‌تى سه‌رانى یه‌كێتى له خاڵه سنووریه‌كان بڵاو كرایه‌وه‌و له‌سه‌ر ئه‌وه خه‌ڵكیش گیران و تا ئێستاش ئه‌وه هه‌ر به‌رده‌وامه . باشه ئه‌گه‌ر یه‌كێتى رأِست ده‌كات و له خه‌مى خه‌ڵكدایه ، ئه‌گه‌ر ئه‌وداهاتانه‌ى به قاچاخ ده‌ستیان ده‌كه‌وێت ،ئه‌گه‌ر ڕاده‌ستى حكومه‌تیشى ناكه‌ن ، با له چاككردنى ڕێگاو باندا خه‌رجى بكه‌ن . هه‌مومان ده‌زانین ڕێگاى سلێمانى كه‌لار و سلێمانى مه‌رزى په‌روێز خان بۆنه ڕێگاى مه‌رگ و ڕۆژانه ڕوداوى دڵته‌زێن ڕوده‌ده‌ن.\nله كاتێكدا كه فراكسیۆنى یه‌كێتى نیگه‌رانى خۆیان ده‌رده‌بڕن به‌رامبه‌ر به‌وه‌ى داهاتى هه‌رێم زۆره‌و تا ئێستا به ڵێبڕینه‌وه موچه دابه‌ش ده‌كه‌ن ، به‌ڵام كاتێك له ده‌ڤه‌رى سه‌وز خه‌ڵك خۆپیشاندان ده‌كه‌ن و دێنه سه‌رشه‌قامه‌كان، یه‌كێتى به‌زه‌برى هێز بڵاوه به خۆپیشانده‌ران ده‌كه‌ن و له ماوه‌ى پێشودا له ئه‌نجامى خۆپیشاندانه‌كان چه‌ندین كه‌سیان شه‌هێدو بریندار كرد له چه‌مچه‌ماڵ و سه‌یدسادق . باشه ئه‌گه‌ر ئێوه دڵنیان له‌وه‌ى داهاتى هه‌رێم به‌شى موچه ده‌كات به بێ لێبڕین ، بۆچى كه خه‌ڵك خۆپیشاندان ده‌كه‌ن ، ئێوه به‌زه‌برى هێز ڕوبه‌ڕویان ده‌بنه‌وه ؟. ئه‌ى حه‌ق وانییه ئێوه‌ش بچنه پاڵ خۆپیشانده‌رانه‌وه ، ئه‌گه‌ر نێگه‌رانیه‌كانتان به ڕاستییه‌و بۆ موزایه‌ده‌ى سیاسى نییه ؟.\nكه‌واته ڕوبه‌ڕوبونه‌وه‌تان به زه‌برى هێزو ته‌قه‌كردن و شه‌هێد كردنى هاوڵاتیان ، ئه‌وه پشتیوانى كردنه له پارتى . ماناى وایه ئێوه خۆشتان ڕازین له‌سه‌ر ئه‌وه‌ى موچه به لێبڕینه‌وه دابه‌ش بكرێت و تا ئێستا یه‌كێتى لایه‌نێكى سه‌ره‌كى حكومه‌ته دواى پارتى . هه‌مومان هه‌ست به‌وه ده‌كه‌ین كه سنوورى پارتى له زۆر ڕوه‌وه له سنوورى یه‌كێتى پێشكه‌وتو تره . له ڕوى ڕێگاو بان و شه‌قامى فراوان به‌تایبه‌تى ناو شارى هه‌ولێر . باشه له خۆتان ناپرسن بۆچى ئه‌م جیاوازیه هه‌یه‌و بۆچى ڕازى ده‌بن و ئه‌گه‌ر ده‌سه‌ڵاتتان نییه ، بۆچى حه‌یاى خۆتان ده‌به‌ن و له حكومه‌ت ناكشێنه‌وه ؟.\nزۆر په‌ندى كوردى هه‌یه كه ده‌گونجێت و له‌گه‌ڵ هه‌ڵس و كه‌وته‌كانى یه‌كێتى یه‌ك ده‌گرنه‌وه . وه‌كو ده‌ڵێن : فڵانه كه‌س له ناڵیش ده‌دات و له بزماریش . یان به كه‌ر ناوێرێـت و به كورتان ڕمه ڕم . له‌گه‌ڵ گورگ گۆشت ده‌خوات و له‌گه‌َل مه‌ڕیش شیوه‌ن ده‌كات . ماوه‌ته‌وه ئه‌وه‌ى بڵێم: ئه‌گه‌ر له حكومه‌ت نیگه‌رانن كه موچه به ڵێبڕینه‌وه دابه‌ش ده‌كات و ئێوه‌ش نیگه‌رانن له‌وه‌و فرمێسكى تیمساحى بۆ خه‌ڵك هه‌ڵده‌بژێرن ، ئه‌وه بانێك نییه‌و دوو هه‌وا ؟.\nئه‌وه ماناى ئه‌وه نییه له لایه‌ك به‌شدارى حكومه‌تن و له لایه‌كى تریشه‌وه ئۆپۆزسیۆن ؟. ئایا ئه‌مه موزایه‌ده‌و فریودانى خه‌ڵك نییه؟. كه‌واته ئه‌مه‌تان له چى و ئه‌وه‌تان له‌چى ؟. ئه‌وه باش بزانن هه‌موو هاولاِتیان له دوو فاقى سیاسه‌تى حیزبه‌كان گه‌یشتون و باش ده‌زانن هه‌موتان خه‌ریكى موزایه‌ده‌ى سیاسى و خه‌ڵه‌تاندنى هاولاِتیانن له پێناوى تاڵانكردنى سامانى نیشتماندا . ئێوه وه‌كو فراكسیۆنى سه‌وز له‌ناو ته‌لارى په‌ڕله‌ماندا په‌لامارى شیرین ئه‌مین ، په‌ڕله‌مانتارى گۆڕان ده‌ده‌ن و سوكایه‌تى پێده‌كه‌ن . له ڕاستیدا ئه‌مه كارێكى زۆر ناشیرین و نه‌شیاوه و ئه‌و ئافره‌ته ئه‌ندامى په‌ڕله‌مانه پارێزبه‌ندى هه‌یه هه‌یه ، نوێنه‌رى خه‌ڵكه ئازاده چۆن قسه ده‌كات و ئه‌گه‌ر قسه‌كانیتان به‌دڵ نییه ، وه‌ڵامى بده‌نه‌وه ، نه‌ك په‌لامارى بده‌ن ، خۆته‌لارى په‌ڕله‌مان گۆڕه‌پانى شه‌ق وه‌شاندن نییه .\nئه‌و نه بوختانى به كه‌س كردوه ، نه قسه‌ى درۆى كردوه . باسى تاریق ڕه‌مه‌زان ده‌كات ئه‌و فڕۆكه‌وانه‌ى به‌شدارى كردوه له كیمیابارانى هه‌ڵه‌بجه‌و 5 هه‌زار كه‌س شه‌هید كراون . هه‌موو خه‌ڵكى كوردستان زۆر باش ده‌زانن كه ئه‌م فڕۆكه‌وانه به فه‌رمانى مامجه‌لال بۆڕازیكردنى دڵى عه‌ره‌بى سوننه ئازاد كراوه و موعه‌زه‌زو موكه‌ڕه‌م به ته‌یاره ڕه‌وانه‌ى به‌ریتانیا كراو مامۆستا سه‌یفه‌دین كه ئه‌وكات به‌ڕێوه‌به‌رى ئاسایش بوو ، بوو به قوربانى و له پۆسته‌كه‌ى دوور خرایه‌وه گوایه تاریق ڕه‌مه‌زان له به‌ندیخانه ڕاىیكردوه . تاریق ڕه‌مه‌زان خۆشى به ئاشكرا له وه‌ڵامى ئه‌وانه‌ى وتویانه له به‌ندیخانه ڕایكردوه ، وتویه‌تى من ڕامنه‌كردوه‌و ئازاد كراوم.\nئێستا ئێوه ده‌تانه‌وێت ئه‌م راستییه له خه‌ڵك بشارنه‌وه‌و ئه‌وه‌ى ڕاستى بڵێت ، په‌لامارى بده‌ن چونكه ڕه‌مزێكى وه‌كو مامجه‌لالیان له‌كه‌دار كردوه . خۆزگه مامجه‌لال ئه‌وه‌ى نه‌كردبایه ، به‌ڵام تازه كه‌س ناتونێت ئه‌و ڕاستییه بشارێته‌وه‌و بۆته مێژوو . له ڕاستیدا ناشكرێت ئه‌وه وه‌كو ڕه‌خنه‌یه‌كى ساده‌و ساكار له‌مامجه‌لال بگیرێت ، به‌ڵكو ئه‌مه ده‌چێته بابى تاوانه‌وه .\nكه‌سێك خۆى به سه‌رۆكى میلله‌ت بزانێت و چه‌ندین ساڵه خه‌بات بكات له پێناوى میلله‌ته‌كه‌یداو ئێستا بچێت تاوانبارێكى وه‌كو تاریق ره‌ه‌مه‌زان له سجن ئازاد بكات ، كه به‌شداریكردوه له كیمیابارانى هه‌ڵه‌بجه‌و 5 هه‌زار كه‌سى تێدا شه‌هید بوه بۆ ڕازیكردنى عه‌ره‌بى سوننه‌ى داخ له دڵ به‌رامبه‌ر به كورد . له ئێوه‌ى ئه‌ندام په‌ڕله‌مان ده‌پرسم ، ئه‌مه چ حیكمه‌تێكى تێدایه ؟.\nئه‌ى باشه حیكمه‌تى ئه‌وه له چیدا بو كه ئه‌و كاته‌ى به‌ڕێزیان سه‌رۆكى كۆمار بوو ، سه‌ردانى كه‌ركوكى كرد و بڕیاریدا هه‌موو پۆسته ئیداریه‌كانى كه‌ركوك وه‌كو یه‌ك به‌سه‌ر كورد و عه‌ره‌ب و توركماندا دابه‌ش بكه‌ن ؟. باشه ئه‌وه كه‌م كردنه‌وه‌ى ڕۆڵى كورد نه‌بوو له كه‌ركوك ؟. كه‌واته هیچ سه‌ركرده‌یه‌كى كورد ڕه‌مزێكى موقه‌ده‌س نییه‌و مه‌عسومیش نییه له گوناه و هه‌ڵه‌و كه‌م و كورتى .\nئایا به بۆچونى ئێوه‌ى ئه‌ندام په‌ڕله‌مان له فراكسیۆنى سه‌وز كه به‌ناو نوێنه‌رى میلله‌تن و له ڕاستیدا وه‌كو كۆیله‌و به‌كرێگیراوى حیزب ڕه‌فتار ده‌كه‌ن ، ئه‌و په‌لاماردان و ڕه‌فتاره نه‌شیاوه‌تان به ڕاست ده‌زانن ؟. له ئه‌نجامدا ده‌گه‌ینه ئه‌وه‌ى بڵێین : یه‌كێتى له‌گه‌ڵ گورگ گۆشت ده‌خوات و له‌گه‌ڵ مه‌ڕیش شیوه‌ن ده‌كات . له كه‌ركوك ده‌بیته پشتیوانى عه‌ره‌ب و تاوانبارێكى وه‌كو تاریق ڕه‌مه‌زان ئازاد ده‌كه‌ى بۆ ڕازیكردنى دوژمنانى كورد.\nده‌چیته هه‌ڵه‌به‌جه‌و ده‌كه‌ویته هه‌ڵڕشتنى فرمێسكى تیمساحى درۆینه بۆ خه‌ڵكى ئه‌وێ . ئه‌گه‌ر خه‌ڵكى هه‌ڵه‌بجه‌ش هوشیاربونایه ده‌بوو له‌وكاته‌وه كه تاریق ڕه‌مه‌زان ئازداد كراوه ، خه‌ڵكى هه‌ڵه‌بجه ڕێگایان به یه‌كێتى نه‌دایا به‌شدارى مه‌ڕاسیمى ساڵ یادى كیمیابارانى هه‌ڵه‌بجه بكه‌ن . به‌ڕاستى سه‌رم سوڕماوه به چ ڕویه‌كه‌وه ده‌چن به‌شدارى له ساڵ یادى كیمیابارانى هه‌ڵه‌بجه ده‌كه‌ن؟.\nحكومه‌تى ئیسڕائیل ده‌چێت تاوانبارانى هۆڵۆكۆست له له ئه‌مه‌ریكاى جنوبییه‌وه ده‌فڕێنن و ده‌هێننه‌وه بۆئیسڕائیل و دادگایی ده‌كه‌ن و له سێداره‌ى ده‌ده‌ن ، به‌ڵام سه‌ركرده‌كانى كورد به‌ده‌ستى خۆیان تاوانباران ئازاد ده‌كه‌ن و كۆیله‌كانیشیان به‌لامارى ئه‌و كه‌سانه ده‌ده‌ن كه باسى ڕاستییه‌كان ده‌كه‌ن . دیاره ئێوه‌ى ئه‌ندام په‌ڕله‌مان خه‌ڵك به گێل ده‌زانن و ده‌تانه‌وێت به خه‌ڵكى بسه‌لمێنن كه مرۆڤ ده‌توانێت به‌رى ڕۆژ به‌بێژنگ بگرێت . به‌ڵام له ڕاستیدا ئێوه خۆتان گێلن و زۆرله مێژه خه‌ڵك ده‌زانن كه هه‌رگیز به‌رى رۆِژ به بێژنگ ناگیرێت.\nله هه‌موى خراپر ڕۆڵى خراپى سه‌رۆكى په‌ڕله‌مان بوو . ئه‌و نه‌یتوانى وه‌كو سه‌رۆكى دامه‌زراوه‌یه‌كى گرنگى په‌ڕله‌ما بیلایه‌ن بێت . ئه‌و وه‌كو كۆیله‌یه‌كى حیزب هه‌ڵس و كه‌وتى كرد . ئه‌وده‌بوو پشتیوانى شیرین ئه‌مین بێت به دوو هۆكار . یه‌كه‌م ئه‌ندام په‌ڕله‌مانه‌و نوێنه‌رى خه‌ڵكه . دووه‌م : ئه‌و قسه‌ى ڕاستى وتوه و ئه‌وه‌ى ئه‌و وتویه‌تى هه‌موو كه‌س له ڕاستییه‌كانى ئه‌و قسانه دڵنیایه .\nكه‌واته به چ حه‌قێك قسه‌كانى له پڕۆتۆكۆل ده‌سڕنه‌وه‌و له دانیشتنى په‌ڕله‌مانى ئه‌و ڕۆژه بێبه‌شى ده‌كه‌ن و فه‌رمان به پاسه‌وانه‌كانى په‌ڕله‌مان ده‌كه‌ن ، بیكه‌نه ده‌ره‌وه‌و ڕێگرى لێبه‌كه‌ن بێته هۆڵى په‌ڕله‌مانه‌وه ؟. كه‌واته په‌ِرله‌مانێك سه‌رۆكه‌كه‌یی و به‌شێكى زۆرى ئه‌ندام په‌ِرله‌مانه‌كانى كۆیله‌و به‌كرێگیراوى حیزب بن ، گومانى تێدا نابێت ده‌بێ چاوه‌ڕوانى ڕۆژانى خرابتریش له ئێستا بكه‌ین .\nبۆ ئاگادارى هه‌موو لایه‌كیش تا ئێستا چۆنیه‌تى شه‌هید كرانى كاوه گه‌رمیانى ، هاوژینى شیرین ئه‌مین ، له دادگا ساغ نه‌بۆته‌وه‌و تا ئه‌م كاته‌ش یه‌كێتى تاوانباره به كوشتنى ناو براو . كه‌واته شیرین ئه‌مین حه‌قى خۆیه‌تى هه‌رچى له ژێر به‌ڕه‌ى یه‌كێتیدایه بیخاته سه‌ر به‌ڕه . كه‌واته یه‌كێتى و پارتى كه دوو پێكهاته‌ى سه‌ره‌كى و حكومه‌ت و دوو هێزى سه‌ره‌كى ئه‌م هه‌رێمه‌ن ، هه‌ردوكیان دوو ڕوى یه‌ك دراوى قه‌ڵبن و هیچى تر.\nچه‌ند سه‌رنجێك له‌سه‌ر ڕه‌نجى فه‌رهاده‌كان\nئه‌گه‌ر یه‌كێتى ڕاست ده‌كات


شەمشەمەکوێرەکان لە کاتی نەخۆشیدا مەودای کۆمەڵایەتی دەپارێزن!\n28/10/2020 03:44 PM\nبەپێی توێژینەوەیەکی نوێ، هەندێک لە جۆرەکانی شەمشەکوێرەی خوێن‌مژ(جۆرێکی تایبەتی شەشەمەکوێرەیە) لە کاتی نەخۆشیدا مەودای کۆمەڵایەتی دەپارێزن. زانایان پێشتر ئەم رەفتارەیان لە دۆخی تاقیگەدا لەم ئاژەڵە بینیبوو. بەڵام دەبوو زانیبایان کە ئایا ئەم مەمکدارە باڵندانە لە سروشتیشدا ئەم رەفتارەیان هەیە یان نا.\nگرووپە توێژەرەکە لە کونی دارێکدا 31 شەمشەمەکوێرەی خوێن‌مژی گەورەساڵیان دۆزییەوە. پاشان مادەی "لیپۆپلی ساکارید"ـیان لە نیوەیان دا بۆ ئەوەی سیستەمی بەرگریان لاواز بێت. ئەمە بووە هۆی ئەوەی ئەم نیوەیە نەخۆش بکەون و ئەو نیوەیەی دیکەش گیراوەی خوێیان پێدرا. پاشان توێژەران هەستەوەریان لەسەر شەمشەمەکوێرەکان جێگیر کرد و گەڕاندیاننەوە ناو سروشت. زانایان چۆنیەتی ئاڵۆگۆڕی پەیوەندیی بەرە بە بەرەی نێوان 16 شەمشەمەکوێرە نەخۆشەکە و ئەو 15 دانەیەی دیکەیان کۆنتڕۆڵ کرد. ئەوان بینیان کە شەمشەمە کوێرە نەخۆشەکان کەمتر تێکەڵ بە هاوچەشنە تەندروستەکانی خۆیان دەبوون.\nئەوەی جێی سەرنجە ئەوەیە کە ئەم رەفتارە لەناو ئاژەڵەکانی دیکەشدا دێتە بەر چاو. بەپێی کۆمەڵێک توێژینەوە کە لەلایەن توێژەرانی ئەمریکییەوە ئەنجامدراوە، قرژاڵی دەریایی، مەیموون، ماسی، مێروو و باڵندەکانیش لەکاتی بڵاوبوونەوەی نەخۆشیدا مەودای کۆمەڵایەتی دەپارێزن.


(نووسه‌ر: جه‌لیل به‌هرامینیا/)وەرگێڕ: کولسووم حەسەنزادە 1398/03/16\n(عومەر عەبدولعەزيز، (٢٤)ى ڕه‌مه‌زانى (١٤٤٠)ى كۆچی-سلێمانی) 1398/03/16\n(عومەر عەبدولعەزیز) 1398/03/16\n(عەبدوڕەحمان سدیق) 1398/03/16\nئیـلاهی! دەزانم چ لوتفێکت لە گەڵ نواندووم...\n(مودریك عەلی عارف) 1398/03/16\n(کولسووم حه‌سه‌ن‌زاده) 1398/03/16\n(تۆفيق كه‌ريم ساڵح) 1398/01/06\nبۆ ئەو نوێژخوێنانەی شەڵاڵی خوێن بوون\n(سەلاحەدین عەباسی) 1397/12/27\n(عومەر عەلی غەفوور) 1397/12/25\n(دوکتور عەلی قەرەداغی) 1397/12/16\nلێکۆڵینەوە نوێیەکان دەیسەلمێنن؛ گشت مرۆڤەکان تەنها لە ڕێگای دوو کەسەوە هاتوونەتە دنیا\n(لێى ماکمانۆس(LEIGH MCMANUS)) (ترجمه: د. ئازاد عەلی ئیسماعیل) 1397/12/14\n(ترجمه: و. لە عەرەبیەوە: ئەحمەد عەبباسی)"سیمای پێنووسەکان لەسەر پەڕەی لێنووسەکان" 1397/12/13\nپرسيارى زۆر ئه‌كرێ سەبارەت بە شه‌وانى قه‌در و زيندووكردنه‌وه و پاداشتی و (اعتكاف)، فه‌رموون له‌گه‌ڵ ئه‌م زانيارييانه (سه‌ره‌تا ببوورن كه بابه‌ته‌كه درێژه، زۆر له‌مه زياتر هه‌ڵده‌گرێ، له‌مه زياتر بۆم كورت نه‌كرايه‌وه): ١ـ شه‌وى قه‌در كامه‌يه؟\nڕۆژووگرتن لە ئایینەكاندا بە گشتی پەرستشێكی دیار و هاوبەشە، لە ئیسلامیشدا فەڕزێكی ئایینییە و گەلانی موسڵمان لە سەرتاپای جیهاندا داب و كەلتووری خۆیان تێكەڵ بەم فەڕزە ئایینییە كردووە. ئەوەی بۆ ئێمە گرینگە، زانینی هەندێك لە فەلسەفەی رۆژووە كە لێرەدا تەنیا ئاماژە بە سێ خاڵیان دەكەین:\nخوایەگیان! باش دەزانم كە هیچكەسێكی دیكە ناتوانێت ـ بەو چەشنەی كە خودی دەردەدارەكە دەیزانێ ـ دەردی دڵی دەردەارێك بۆ حەكیم و چارەسازێك باس بكات، هەركەس خۆی باشتر دەزانێ كە سكاڵا و نیاز و پێویستییەكانی چین و چۆن و بۆ كێ باسیان بكات، فارس گوتەنی: (كس نخارد پشت من***چون ناخن انگشت من) واتە: هیچ كەسێك ناتوانێت پشتم بەو چەشنە بخورێنێ كە پەنجەی دەستی خۆم دەیخورێنێ.\nئه‌و که‌سه‌ی که له زانکۆکان نه‌یخوێند، بەڵام بوو بە دکتۆری دڵه‌کان. شه‌هاده‌ی ده‌روونناسی و ڕاوێژکاری وه‌رنه‌گرت به‌ڵام گه‌وره‌ترین ڕاوێژکاری تاکی و کۆمەڵایەتی بوو. ئەو که‌سه‌ی که له یه‌ک ڕسته‌دا یاسایەکی ئاڵتوونی پێشکه‌شی کۆمه‌ڵگا کرد که له ژێر سێبه‌ریدا هێمنی و ئاشتی و ته‌بایی ده‌سته‌به‌ر ده‌کات.\nخەللاقێ جەهان ژ فەیزێ فترەت هەیئاتێ فەلەک ب وەجهێ قودرەت بێ قالب و بێ موحیت و مقیاس بێ ئالەت و بێ موشیر و مقراس\n٥٠شەهید و ٢٠ بریندار، لە مسوڵمانانی نوێژکەری نیۆزیلەندی. ڕەشەکوژەکان چەکەکانیان بە نوسینی نێوهایەک رازاندبۆوە. نێوی ئەو کەسانەی لە رابوردوو هێرشیان کردبۆ سەر خاکی موسلمانان و کوشتیاریان کردبوو. ئەو ڕەشەکوژە دلڕەقانە، نەیانزانیوە بەم کارەیان ڕابوردوی پرشنگداری مسوڵمانان زیندو دەکەنەوە.\nبه‌داخه‌وه ئه‌و هێرشه وه‌حشییانه‌ی کە توندڕوێك له نیوزیله‌نده كردییه سه‌ر دوو مزگه‌وت و دەیان شەهیدی لێکەوتەوە، ئه‌نجام و په‌رچه‌كردارێكی چاوه‌ڕوانكراوه بۆ ئه‌و تیرۆره‌ی ڕه‌وته توندڕه‌وه‌كانی ئیسلامی له چه‌ند ساڵی رابردوودا به‌شانازیه‌وه ده‌یكه‌ن. "ترس لە بێگانە" یان لە "زیادبوونی بێگانە" –جا ئەو بێگانەیە بە شارستانێتی، دین، مەزهەب، ئایدیۆلۆژیا، زمان، رەنگ، بەرژەوەندی، یان بە خوێن و خزمایەتی، بێگانە بێ - لای سەرجەم ئەو كۆمەڵگایانەی خەڵكی بیانی بەقەبارەی بەرچاو كۆچیان بۆ دەكەن و تێیاندا نیشتەجێ دەبن، شتێكی باو و چاوەڕوانكراوە، چونكە هەست دەكەن ئەو بێگانانە جێ بە خاوەن ماڵ لێژ دەكەن و هەڕەشەن بۆ سەر بەها و ناسنامە و پێگە و بەرژەوەندییە باڵاكانی.\nلەوانەیە یەكێك بپرسێت، ئایا پێویستمان بە چاكسازی كۆمەڵگە دەبێت ئەگەر تاكەكانی چاك بن؟ بەڵێ، كۆمەڵگە كەسایەتییەكی ڕەمزی هەیە کە لە تاك و بۆچوونەكانی پێك دێت، لە روویەكی ترەوە پێكهاتەكانی كۆمەڵگە بریتین لە خێڵ و خێزان و نەتەوە، لە لایەكی تریشەوە لە دامەزراوەكانی كۆمەڵگەی مەدەنی و ئەهلی و خێری و دارایی پێك دێت. كۆمەڵگە رۆڵێكی گرنگی هەیە لە چاكسازی تاك و گەندەڵ بوونیدا، لە روویەكی ترەوە ئەگەر بەرپرسیارێتی كۆمەڵگە بچەسپێت، ئەوە دەبێتە رێگرێك لە بەردەم بڵاوبوونەوەی خراپە هەتا ئاستێكی زۆر و كۆمەڵگە دەپارێزێت لە لادان و وێران بوون.\nزانایان دەڵێن: گشت مرۆڤە هاوچەرخەکان تەنها لە یەک جووت مرۆڤ هاتوونە دونیاوە کە لە نێوان ١٠٠ تا ٢٠٠ هەزار ساڵ پێش ئێستا ژیاون. زانایان بە ڕووماڵکردنى (بارکۆدى) بۆماوەیى پێنج ملیۆن ئاژەڵ کە لە ١٠٠ هەزار جۆرى جیاواز پێک هاتبوون و مرۆڤیشى تێدا بوو، گەیشتنە ئەو دەرەنجامە کە ئێمە لە یەک جووت مرۆڤى پێگەیشتوو سەرمان هەڵداوە، دواى ئەوەى ڕووداوێکى کارەسات زۆربەى هەرەزۆرى رەچەڵکى مرۆڤى لەناو بردووە.\nپێنووس هەیە لە پێناوی ئازادیا هەنگاو دەنێ و دەچەسپێنێ پێنووسیش هەس پینە‌چیە و ناحەزەکان دەخەمڵێنێ هەیشە نغرۆ لە تاڵیە و شیرینیەکان دەتارێنێ پێنووسگەلێک سەرکردەن و بە مەبەست هەیشن ئازاد و سەربەست


ئاسۆ جەبار بۆ دەنگی ئەمریکا وتوێژێکی لەگەڵ برای سەردەشت عوسمان بەڕێز بەشدار عوسماندا سازکردووە...\nبەشدار عوسمان دەڵێت "دۆسیەی سەردەشت لەلایەن ئێمە و ئازادیخوازانی کوردستان بە کراوەیی ماوەتەوە، بە کراوەیی دەمێنێتەوە. تا ئەو ڕۆژەی داد و دادگایەکی سەربەخۆ و بێلایەن لە کوردستان بوونی دەبێت. تا ئه‌وكاته‌ی بكوژانی سه‌رده‌شت و ئەوانەی لە پشتی بڕیاری تیرۆری ئەودان له دادگایه‌كی سه‌ربه‌خۆ و بێلایه‌ن به‌سزای خۆیان ده‌گه‌ن."\nدەشڵێت "باوکم سەردانی گۆڕەکەی سەردەشتی کردبوو بینیبووی کە تێکشکێنراوە و کێلەکانی سەر گۆڕەکەی شکێنراوە."\nبەشدار عوسمان باس لە چۆنێتی رفاندن و کوشتنی سەردەشت عوسمان دەکات "دوابەدوای ئەوەی بەبەرچاوی پۆلیس و زێرەڤانی و خەڵکانێکی زۆرەوە لەبەردەم کۆلێژەکەیدا سەردەشت دەڕفێنن و دوای ئەوەی بە چەندین بازگەدا دەبرێت بۆ موسڵ و گولەیەک دەنێن بەناو دەمیەوە؛ وەک هێمایەک بۆ بێدەنگکردن."\nهاوکات "دوای ئەوە هەوڵدەدەن تومەتی بۆ دروستبکەن و کەیسەکەی دیزە بەدەرخونە بکەن و بکوژانی راستەقینەی سەردەشت لەبەرچاوی خەڵکدا وون بکەن."\nئەو دەڵێت ئێمە پەشیمان نابینەوە لە خواستەکانی خۆمان و هەروەها دەڵێت "ئێمە داوا دەکەیەن بکوژانی سەردەشت و ئەوانەی لەپشت ئەم کردەوەیەوە بوون ئاشکرا بکرێن و دادگایی بکرێن."\nئەو دەڵێت "سەردەشت چەند مانگێک پێش تیرۆرکردنی بکوژەکانی بە هەموان ناساند."\nهەروەها بەشدار عوسمان دەڵێت "ئێمە لەیەکەمین رۆژەکانی تیرۆرکردنی سەردەشتدا هەموو بەڵگەو زانیارییەکان و شایەتحاڵەکان و گرتە ڤیدۆییەکان کە گرتەی ڤیدۆیی باشیان لەسەر رێگەوبانەکانی هەولێردا کۆکردبۆوە دوای رفاندنی دامانە دەستی دەزگا ئەمنییەکان."\nسەبارەت بە قەدەغەکردن یان رێگریکردن لە کتێبەکەی سەردەشت عوسمانیش دەڵێت "خاوەن کتێبخانەکانی هەولێر پێیانوتراوە بە هیچ شێوەیەک ئەم کتێبە لەهەولێر نەفرۆشرێت."\nلەئاکامدا بەشدار عوسمان دەڵێت "تا 5/5/2010 سەردەشت تەنها کوڕی ئێمە بوو، دوای ئەو بەروارە سەردەشت کوڕی هەموو خەڵکی کوردستانە......بۆیە ئێستاکەش خەڵک خاوەنی گۆڕەکەیەتی."\nوتووێژ لەگەڵ بەشدار عوسمان


پاره‌دان له‌رێگه‌ى كۆدى QR – زين كاش\nكۆدى QR شێوه‌یه‌كه له شێوه‌كانى پاره‌دان له‌بڕى خزمه‌تگوزاریى و به‌رهه‌مه‌كان له‌رێگه‌ى جزدانى زین كاش ه‌وه. كه‌سه‌كه كۆدى QR ده‌پشكنێت و راسته‌وخۆ له‌ماوه‌ى چه‌ند چركه‌یه‌كدا پاره‌كه‌ى ده‌گاته بازرگانه‌كه. ئامرازێكى ئاسان و سه‌لامه‌ت و داهێنه‌رانه‌یه بۆ پاره‌دان. یه‌كێكه له شێوازه‌كانى پاره‌دان كه راسته‌وخۆ بۆ هه‌موو كڕیارانى زین كاش و گه‌ڕاندنه‌وه‌ى پاره بۆ به‌كارهێنه‌ران ده‌سته‌به‌ر ده‌كات.\n1. به‌شداربوو ده‌ستده‌نێت به"پاره بده" كه له ئه‌پڵیكه‌یشنى زین كاش دا هه‌یه\n2. به‌شداربوو رووى كامێراكه‌ى ده‌كاته كۆدى QR كه لاى بازرگان خراوه‌ته‌ڕوو\n3. پاره‌دان و گواستنه‌وه‌ى پاره بۆ جزدانى بازرگانه\nچۆنیه‌تى راكێشانى پاره‌ى تایبه‌ت به‌خۆت؟\nكاتێك پاره‌ى ئه‌لیكتڕۆنى له‌ناو جزدانى بازرگاندا كه‌ڵه‌كه ده‌بێتن بازرگانه‌كه ده‌توانێ سه‌ردانى هه‌ر شوێنێك بكات زین كاش تێیدا به‌رده‌ست بێت و به ئاسانى پاره‌كه راكێشێت.\nچۆنیه‌تى قه‌بوڵكردنى پاره‌دان له‌رێگه‌ى كۆدى QR؟\nبازرگان به‌ساده‌یى پێویستى به ئۆفه‌رى كۆدى QR ى ده‌بێت كه له بنكه‌ى فرۆشتندا بۆى ته‌رخانكراوه بۆ قه‌بوڵكردنى پاره‌دانه ئه‌لیكتڕۆنییه‌كان له‌كڕیاره‌كانیانه‌وه.\nپێویسته بازرگان جزدانێكى هه‌میشه‌یى هه‌بێت. بۆ ئه‌وه‌ى بتوانێت جزدانێكى هه‌میشه‌یى هه‌بێت، تكایه سه‌ردانى یه‌كێك له بریكاره‌كانى زین كاش بكه و له‌گه‌ڵ خۆتدا ناسنامه‌ى بارى كه‌سێتى یان كارتى نیشتیمانى ئه‌سڵى و كارتى نیشته‌جێبوون ببه. بۆ زانینیى نزیكترین بریكار، ئێره كلیك بكه\nكاتێك ده‌بیته به‌شداربوو له خزمه‌تگوزاریى زین كاش و جزدانى هه‌میشه‌ییت ده‌بێت، ده‌توانى راسته‌وخۆ كۆدى QR ده‌ربكه‌یت له‌رێگه‌ى ئه‌م لینكه‌ى خواره‌وه، ده‌توانى راسته‌وخۆ چاپى بكه‌یت و بیخه‌یته‌ڕوو\nدانانى QR CODE\n1. بازرگان له‌رێگه‌ى كۆمپیوته‌رى تایبه‌ت به‌خۆیه‌وه زانیارییه‌كان پڕده‌كاته‌وه\n2. كۆدى QR چاپ ده‌كرێت كه بریتییه له جزدانى بازرگان\n3. كۆدى QR له‌بنكه‌ى فرۆشتندا ده‌خرێته‌ڕوو\nسووده‌كانى قه‌بوڵكردنى پاره‌دانه‌كانى كۆدى QR؟\nئاسانه وه‌كو ئه‌زموونى پاره‌دانى راسته‌وخۆ\nهیچ تێچوونێكى نییه له‌سه‌ر ئامێره‌كان\nپێویستى به دانانى پاره‌ى نه‌ختینه و راسته‌وخۆ نییه


کۆدی هەواڵ: 852\nڕێکەوتی بڵاوکردنەوە: 16:57 - 2021/01/25\nکوردپرێس: لەو کاتەوە کە جۆبایدەن وەکوو سەرۆککۆماری ئەمریکا دەسەڵاتی گرتۆتە دەست شەپۆلی ڕاپۆرتەکان لەبارەی پشتگیری کردنی ئەو ئیدارەیە لە کورد و دژایەتی کردنی سیاسەتەکانی تورکیا بڵاو دەبێتەوە. ئانتۆنی بلینکەن وەزیری دەرەوەی ئیدارەی بایدەن لۆید ئاستی وەزیری دەرەوە و برێت مەکگۆرگ لێپرسراوی کاروباری خۆرهەڵاتی ناوەڕاست لە ئەنجومەنی ئاسایشی نیشتمانیی ئەمریکا لە کارنامەیاندا پشتگیری کردن لە کورد یان خود هاوکاری کردنی کوردەکانی سووریا دەبینرێت.\nیاشار یاکیس وەزیری دەرەوەی پێشووتری تورکیا یادداشتێکی لەبارەی مەترسییەکانی ئیدارەی بایدەن بۆ سەر ڕوئیای دەوڵەمەندکرنی خاکی تورکیا نووسیوە و لە یادداشتەکەیدا ئاماژەی بە وتەکانی ئانتۆنی بلینکەن لە کۆبوونەوەی گوێبیست بوونی ئیدارەی پێوەندییەکانی دەرەوەی ئەنجومەنی پیرانی ئەمریکا کردووە کە لەبارەی زەروورەتی سزادانی تورکیا و کەم بوونی سزاکان و ڕەخنەگرتنی بلینکەن لە سیاسەتەکانی تورکیا کردووە.\nوەزیری دەرەوەی پێشووتری تورکیا هەروەها ناوی لۆید ئاستینی هێناوە کە وەزیری بەرگریی ئیدارەی بایدەنە و ئەو کەسایەتیی بە کەسێک وەسف دەکات کە لە سووریا پاش بێهیوابوون لە چەند گرووپێکی عەرەبی دەستی کرد بە پڕچەککردنی کوردەکانی سووریا.\nیاکیس لەبارەی هۆکاری ئەوەی کە تورکیا لە برێت مەکگۆرگ دەترسێت نووسیی: برێت مەکگۆرگ نێژیارڤانی سیاسەتەکانی ئەمریکا سەبارەت بە کوردی سووریایە و هەر بەو بۆنەیەشەوە میدیاکانی تورکیا لەبارەی داهاتووی پێوەندییەکانی ئەو لگەڵ کوردی سووریا هۆشدارییان داوە.\nوەزیری دەرەوەی پێشووتری تورکیا کە یەک لە دامەزرێنەرانی پارتی دەسەڵاتداری تورکیایە ئاماژەی بە لایەنێکی دیکەی ئیدارەی بایدەن کردووە کە ڕەخنە لە سیاسەتی تورکیا دەگرێت. ئۆجیک سولیوان ڕاوێژکاری ئاسایشی نیشتمانیی کایبنەکەی بایدەنە کە بە وتەی یاکیس دەستبەسەرکردنی کارمەندەکانی باڵوێۆخانەی ئەمریکا لە تورکیا بە بارمتەگیری دەزانێت و ئوپەراسیۆنی سەربازیی تورکیا دژی کوردی عێراق بە توندی ئیدانە دەکات.\nناوبراو خودی بایدەنیش بە تانەلێدەری سیاسەتەکانی تورکیا دەزانێت و ئاماژە بە چەند دەموچاوێکی دیکەش دەکات کە لە ئیدارەکەی بایدەندا هەن و هێندە لە تورکیا ڕازی نین.\nوەزیری دەرەوەی پێشووتری تورکیا دەشڵێت پێکهاتنی کابینەی نوێی ئەمریکا بە سەرۆکایەتیی جۆبایدەن و پێوەندیی لەگەڵ تورکیا وەک سەرهەڵدانی باهۆزێک دەزانێت و ناکرێت زیانەکانی بۆ تورکیا پێشبینی بکرێت.


بـەشــدار بـە | The American University of Iraq Sulaimani\nلێرە دەتوانى گوزەرێک بکەیت بە شێوازى بـەشدار بوون لە ناوەندى هـەلى کـار لە زانکۆى ئـەمەریکى لە کوردستان- عێراق\nبۆ خوێندکارانى ئایندە:\nبۆ ئەو خوێندکارانەى بە نیازن لە ئایندەدا ببنە خوێندکارى زانکۆى ئـەمەریکى لە کوردستان- عێراق، ناوەندى هـەلى کـار لە زانکۆى ئـەمەریکى ئامادەیە کە یارمەتیت بدات بۆ گەیشتن بە بە بەزرترین ئاست، بە دابینکردنى دەرفەتى گەشـەکردن و بەرەو پێش چوون، چ لە ئاستى کەسێتى یان پیشـەوەرى. بۆ ئەم مەبەستە و بۆ زانیارى زیـاتر سـەبـارەت بـە شێوازى پێشکەشکردنى داواکـارى وەرگرتن لە زانکۆى ئـەمەریکى لە کوردستان- عێراق سـەردانى پـەڕەى بەشى بەڕێوەبردن بکە و ببە بە بەشێک لە چالاکى و بۆنـەکـانى زانکۆى ئـەمەریکى.\nبۆ خوێندکـارانى ئێستا:\nخزمەتگوزارى هـەلى کـار لێرەیـە بۆ یارمەتیدانى ئێوە بۆ گەشـە پێدانى نەخشـەى کـارتان، رێکخستنى سیڤى، وە هـەروەهـا رێنمایی و چاودێرى ئێوە لە قۆناغى ئـەکادیمى و پاشانیش لە رێڕەوى پیشـەوەریتان. هـەروەها بۆ دابینکردنى هـەلى کـار و دەرفەتى خوێندنى بالاتر، سەردانى پـەڕەى هـەلى کـار لە زانکۆى ئـەمەریکى بکە بۆ زانیارى زیاتر یـەبارەت بە کارى بەردەستى ئێستا و خولى راهێنانى پیشـەوەرى، خوێندنگا و زانکۆکان، خوێندن لە دەرەوەى ولات، هـەروەها سـەبارەت بە وەرگرتنى دەرفەتى هاورێیەتى خوێندن (زمـالە) .. هتد.\nبۆ زانیارى زیاتر و دانانى کاتى چاوپێکەوتن لە گەل ناوەندى هـەلى کـار، پـەیوەندى بکە بە بەڕێوەبـەرى ناوەندەوە:\nبۆ هـاوکـارانى زانکۆ:\nلە زانکۆى ئەمەریکى، رێگـاى زۆرو زەوەند بۆ کۆمپـانیاو رێکخراوەکان فـەراهەم کراوە یۆ پـەیوەندى کردن بە ناوەندى هـەلى کـارەوە بۆ رێکخستنى خوێندکـاران و پشتیوانی کردنى ئـەرکەکانى زانکۆ.\nخـاوەن کـارى بـەڕێز، ئەگـەر پێگـەى کـارى خاڵیت هـەیەو دەتەوێـت کەسێک پڕى بکەیتەوە تکـایە زانیارى تەواوسـەبارەوت بەو پێگە خاڵیانە بنێرە بۆ ناوەندى هـەلى کـار لە زانکۆى ئـەمەریکى. ئێمە بۆ خۆشحاڵییەوە دەیخەینە بـەر دیدەى بۆردى هـەلى کـارى زانکۆى ئـەمەریکى و پاشـان رایدەگـەیەنیین بە خوێندکـاران و دەرچووانى زانکۆکەمان. ئـەگـەر ئێوە بـەنیازبن کە پێگـەى زیـاتر لە کـارەکانتانا پڕبکەنەوە، ئـەوا ئێمەش بە خۆشحـاڵییەوە کات و رۆژ بۆ ئێوە وخوێندکـاران دیـارى دەکـەین تاوەکو هـەردوولا دیدارو چـاوپێکەوتن ئـەنجـام بدەن لە نێو کـەمپى زانکۆدا. ئێمە بۆنەى تایبەت بەو دیدارە ٍساز دەکـەین کە ئێوەو خوێندکـاران تێیدا دەتوانن راستەوخۆ چاوپێکەوتن و گفتوگۆى زیاتر ئـەنجام بدەن ئەمەش بۆ هـەردوولا دەرفەتى ئاشنابوونى زیاتر دەرەخسێنێت.\nخولى راهێنانى پیشـەیی:\nزانکۆى ئـەمەریکى لە کوردستان- عێراق بە خۆشحاڵییەوە هـاوکـارى ئەو کۆمپانیا و رێکخراوانە دەکات کە ئامادەن بۆ پێشوازى لە خوێندکـارآ ى زانکۆکەمان بە مەبەستى خولى راهێنانى پیشـەیی. ئەمەش دەرفەتێکى گـرنگە بۆ راهێنان و یاریدەدان و وەرگرتن بۆ ئەو کـاتەى کە پێویستتان بە کـارمەندى تەواوکات (full time) دەبێت . هەروەهـا رێگـەیەکى خێراو کارایـە بۆ خزمـەت بە کۆمـەڵگا.\nئـەگـەر ئێوە ئامادەن بۆ پێشوازى لە خوێندکاران، تکایـە پـەیوەندى بکە ن بە ناوەندى هـەلى کـارەوە. ئیمە داوادەکەین کە گرێبەستێک ئـەنجام بدەن یەە سـەبارەت بە ئەرک و بەرپرسیارێتى (......) راهێنـەر. هەروەها سەبارەت بە رێکخستنى کـات بۆ داواکارییـەکان ، ناوەندى هـەلى کـار ئەو کارانە بە خوێندکاران رادەگەیەنێت و داواکارى خوێندکاران کۆ دەکاتەوە و ئامادەى دەکات بۆتان بۆ پێداچوونەوە. ئێمە بـەرنامەمان هەیە بۆ خولى راهێنانى هاوینەو زستانەى خوێندکاران.\nهـەموو سـاڵێک لە مانگى نیسـاندا و لە نێو کەمپى زانکۆدا ، زانکۆى ئـەمەریکى لە کوردستان- عێراق هەڵدەستێت بە پێشوازى کردن لە پێشـانگـاى کار بۆ خوێنکـاران و دەرچووانى. ئێمـە بە خێرهـاتنى هـاوکـارانى زانکۆ دەکـەین کە راستەوخۆ کـارەکانیان نمایش بکەن لەو بۆنەیەدا. هـەروەها لە لایـەکى ترەوە بۆ رێکخستن و خستنە رووى دەرفەتێکى گونجاو بۆ سپۆنسـەریى.\nتۆمـارکردن لەم پێشـانگـایە، بە گشتى لە مانگى کانونى دووەمدا ەبێت.\nلە بۆنـەیەکى ساڵانەدا کە 9 مانگ دەخـایەنێـت، خوێندکـارە هەڵکەوتووەکـانى زانکۆى ئەمەریکى چاویـان دەکەوێت بە رێنوێنەرەکانیان لە کۆمـەڵکەى کارى نێوخۆییدا. بۆ سوود وەرگرتن لە کرۆکى کارەکان و بەدەستهێنانى شارەزاییى و تایبەتمەندى. لەرآ ى رێنوینەرەکانەوە، خوێندکاران دەتوانن زانیارى تەواو وەربگرن لەسـەر چۆنێتى دەست کردن بەکار و گەشـە پێدانى. ئێمە بـەردەوام پێشـوازى لە رێنوێنـەرى نوآ دەکـەین لە هـەردووو رەگـەز، کە هەڵکەوتوون لەو بوارانـەى خوێندکـارانى زانکۆى ئـەمەریکى لە کوردستان- عێراق هـان دەدات بۆ چوونە نێو مـەیدان، بە مەبەستى رێنوێنى و ئاراستەکردنى تواناى خوێندکارى زانکۆکەمان لە بوارى کار و چالاکى بازرگـانى داـ ئەو خوێندکارانەى دەیانەوێت ئایندە بونیاد بنێن بۆ پیشـەکانیان و پێشـڕەوى کار بن لە ئایندەدا.\nبە بوون بە رێنوێنـــەر، تۆ دەبێت بـە:-\nئاشنا بەو بەهرەو توانایانەى لە ئایندەدا کارەکەت بەرەو پێش دەیـەن و دەوڵەمەندى دەکەن لێهاتوویی خۆیان.\nهۆکـارى بەرفراوانى کارەکەت، بە پەیوەست بوون بەو کەسـانەى لە ئایندەدا چاوەڕوان دەکرێـت بەشێک بن لە ئێوە.\nگەشـە پێدەرى توانستى پێشـڕەوى خۆت لە رآ ى بونیادنانى تواناى رێنوێنى کراوانتەوە.\nبە دەست هێنـەرى بیرو بۆچوونى نوآ و دیدگاى تازە لە بوارى پیشـەوەریتدا.\nئـەگـەر پێت خۆشـە ببیتە رێنوێنـەر/ ئەوا پەیوەندى بـکە بـە:


<< < مەرقۆس 9 > >>\n١ ئینجا پێی فەرموون: «ڕاستیتان پێ دەڵێم: هەندێک لەوانەی لێرە ڕاوەستاون، مردن ناچێژن هەتا شانشینی خودا نەبینن بە هێزەوە دێتەوە.»\n٢ دوای شەش ڕۆژ، عیسا پەترۆس و یاقوب و یۆحەنای لەگەڵ خۆی برد، بە تەنها بردنییە سەر چیایەکی بەرز، لەپێشیان شێوەی گۆڕا. ٣ جلەکانی بووە سپییەکی بریسکەدار، سپیتر لەوەی کە هەرکەسێک لە جیهاندا بتوانێت بیکات. ٤ ئینجا ئەلیاس و موسایان بۆ دەرکەوت، لەگەڵ عیسادا کەوتنە گفتوگۆ.\n٥ پەترۆسیش بە عیسای گوت: «ڕابی، پێمان باشە لێرە بین، با سێ کەپر دروستبکەین، یەکێک بۆ تۆ، یەکێک بۆ موسا، یەکێکیش بۆ ئەلیاس.» ٦ نەیدەزانی چی دەڵێت، چونکە تۆقیبوون. ٧ هەورێکیش هات و سێبەری بەسەریاندا کرد، دەنگێک لە هەورەکەوە هات: «ئەمە کوڕی خۆشەویستمە، گوێی لێ بگرن!»\n٨ کاتێک لەناکاو سەیری دەوروپشتیان کرد، لە عیسا زیاتر کەسیان لەگەڵ خۆیان نەبینی.\n٩ کاتێک لە چیاکە دەهاتنە خوارەوە، عیسا فەرمانی پێدان ئەمەی بینیتان بە کەسی مەڵێن، هەتا کوڕی مرۆڤ لەناو مردووان هەڵدەستێتەوە. ١٠ ئەوانیش بابەتەکەیان بۆ خۆیان هێشتەوە و گفتوگۆیان بوو: «هەستانەوە لەنێو مردووان چییە؟»\n١١ پرسیاریان لێکرد: «بۆچی مامۆستایانی تەورات دەڵێن: ”دەبێت یەکەم جار ئەلیاس بێت“؟»\n١٢ عیسا وەڵامی دانەوە: «ڕاستە، ئەلیاس دێت و هەموو شتێک ڕێک دەخاتەوە. ئەی چۆن دەربارەی کوڕی مرۆڤ نووسراوە کە دەبێت زۆر ئازار بچێژێت و سووکایەتیی پێ بکرێت؟ ١٣ بەڵام پێتان دەڵێم، ئەلیاس هات و چییان ویست پێیان کرد، هەروەک ئەوەی لەبارەی ئەوەوە نووسراوە.»\n١٤ کاتێک گەیشتنە لای قوتابییەکان، خەڵکێکی زۆریان لە دەوروپشتیان بینی و مامۆستایانی تەوراتیش دەمەقاڵێیان لەگەڵ دەکردن. ١٥ کە هەموو خەڵکەکە عیسایان بینی یەکسەر سەرسام بوون، ڕایانکرد و سڵاویان لێکرد.\n١٦ عیسا لێی پرسین: «لەبارەی چی دەمەقاڵێیان لەگەڵ دەکەن؟»\n١٧ یەکێک لە خەڵکەکە وەڵامی دایەوە: «مامۆستا، کوڕەکەم هێناوەتە لات، ڕۆحێکی لاڵی هەیە. ١٨ لەکوێ بیگرێت، بە زەویدا دەدات، دەمی کەف دەکات و ددانەکانی جیڕدەکاتەوە و ڕەق دەبێت. داوام لە قوتابییەکانت کرد دەریبکەن، بەڵام نەیانتوانی.»\n١٩ عیسا وەڵامی دانەوە: «ئەی نەوەی بێباوەڕ، هەتا کەی لەگەڵتان بم؟ هەتا کەی بەرگەتان بگرم؟ منداڵەکە بهێننە لام.»\n٢٠ ئەوانیش هێنایانە لای. کە ڕۆحە پیسەکە عیسای بینی، دەستبەجێ منداڵەکە فێی لێهات و کەوتە سەر زەوی، دەگەوزی و کەف لە دەمیەوە دەهات.\n٢١ عیسا لە باوکی منداڵەکەی پرسی: «لە کەیەوە وای لێهاتووە؟»\nگوتی: «لە منداڵییەوە. ٢٢ زۆر جاریش خستوویەتییە ناو ئاگر و ناو ئاوەوە تاکو لەناوی ببات. ئەگەر دەتوانیت شتێک بکەیت، بەزەییت پێمان بێتەوە و یارمەتیمان بدە.»\n٢٣ عیسا پێی فەرموو: «”ئەگەر دەتوانیت“؟ ئەوەی باوەڕ بهێنێت هەموو شتێکی بۆ دەبێت.»\n٢٤ یەکسەر باوکی منداڵەکە هاواری کرد: «باوەڕم هەیە، یارمەتی بێباوەڕیم بدە!»\n٢٥ عیسا کە بینی خەڵکەکە ڕاکەڕاکەیانە، لە ڕۆحە پیسەکەی ڕاخوڕی: «ئەی ڕۆحی کەڕولاڵ، فەرمانت پێ دەکەم، لێی وەرە دەرەوە و نەچیتەوە ناوی!»\n٢٦ ئینجا ڕۆحە پیسەکە هاواری کرد و بە توندی فێی لێهێنا و لێی هاتە دەرەوە. کوڕەکە وەک مردووی لێ هات، تەنانەت زۆر کەس گوتیان: «مرد.» ٢٧ بەڵام عیسا دەستی گرت و هەڵیستاندەوە، ئەویش ڕاوەستا.\n٢٨ عیسا چووەوە ماڵ، قوتابییەکانی بە تەنها لێیان پرسی: «بۆچی ئێمە نەمانتوانی دەریبکەین؟»\n٢٩ پێی فەرموون: «ئەم جۆرە بە نوێژ نەبێت دەرناکرێت.»\n٣٠ لەوێ ڕۆیشتن و بە جەلیلدا تێپەڕین، عیساش نەیویست کەس بزانێت، ٣١ چونکە قوتابییەکانی فێردەکرد و پێی دەفەرموون: «کوڕی مرۆڤ دەدرێتە دەست خەڵک و دەیکوژن، دوای کوشتنی بە سێ ڕۆژ هەڵدەستێتەوە.» ٣٢ بەڵام ئەوان لە قسەکە تێنەگەیشتن و ترسان لێی بپرسن.\n٣٣ ئینجا هاتنە کەفەرناحوم. کە گەیشتە ماڵەوە، لێی پرسین: «لە ڕێگا گفتوگۆی چیتان دەکرد؟» ٣٤ بەڵام ئەوان بێدەنگ بوون، چونکە لە ڕێگا مشتومڕیان لەگەڵ یەکتر کرد کە کامیان پایەبەرزترە.\n٣٥ عیسا دانیشت و دوازدە قوتابییەکەی بانگکرد، پێی فەرموون: «ئەگەر یەکێک ویستی یەکەم بێت، با لەدوای هەمووان و خزمەتکاری هەمووان بێت.»\n٣٦ ئینجا منداڵێکی هێنا و لەناوەڕاستیاندا ڕایگرت، گرتییە باوەشی و پێی فەرموون: ٣٧ «ئەوەی بە ناوی منەوە پێشوازی لە یەکێک لەم منداڵانە بکات، پێشوازی لە من دەکات، ئەوەی پێشوازیم لێ بکات، پێشوازی لە من ناکات، بەڵکو لەوەی ناردوومی.»\n٣٨ یۆحەنا پێی گوت: «مامۆستا، یەکێکمان بینی بە ناوی تۆوە ڕۆحی پیسی دەردەکرد، ئێمەش ڕێمان لێ گرت، چونکە دوامان ناکەوێت.»\n٣٩ عیسا فەرمووی: «ڕێی لێ مەگرن، کەس نییە بە ناوی منەوە پەرجوو بکات و بتوانێت لەدوای ماوەیەکی کورت بە خراپە باسم بکات، ٤٠ چونکە ئەوەی دژمان نییە لەگەڵمانە. ٤١ ئەوەی بە ناوی منەوە جامێک ئاوی پێدان، لەبەر ئەوەی هی مەسیحن، ڕاستیتان پێ دەڵێم پاداشتی ون نابێت.\n٤٢ «ئەوەی ببێتە کۆسپ بۆ یەکێک لەم بچووکانەی کە باوەڕیان بە من هەیە، باشترە بۆی بەرداشێکی گەورە بە ملیەوە هەڵبواسرێت و فڕێبدرێتە دەریاوە. ٤٣ ئەگەر دەستت بۆت بووە کۆسپ، بیبڕەوە. بۆ تۆ باشترە بێ دەست بچیتە ناو ژیانەوە لەوەی دوو دەستت هەبێت و بچیتە دۆزەخ، ناو ئاگرێک کە کوژانەوەی بۆ نییە. ⌟ ٤٤ لەوێ کرمەکانیان نامرێت و ئاگرەکە ناکوژێتەوە.⌞ ٤٥ ئەگەر پێت بۆت بووە کۆسپ، بیبڕەوە. بۆ تۆ باشترە بێ پێ بچیتە ناو ژیانەوە لەوەی دوو پێت هەبێت و فڕێبدرێیتە ناو دۆزەخ. ⌟ ٤٦ لەوێ کرمەکانیان نامرن و ئاگرەکە ناکوژێتەوە.⌞ ٤٧ ئەگەر چاوت بۆت بووە کۆسپ، دەریبهێنە. بۆ تۆ باشترە بە یەک چاو بچیتە ناو شانشینی خوداوە لەوەی دوو چاوت هەبێت و فڕێبدرێیتە ناو دۆزەخ.\n٤٨ «[لەوێ کرمەکانیان نامرن و\n٤٩ هەموو کەسێک بە ئاگر سوێر دەکرێت.\n٥٠ «خوێ باشە، بەڵام ئەگەر خوێ سوێرییەکەی نەما، بە چی سوێری دەکەنەوە؟ با خوێتان تێدابێت و لەگەڵ یەکتری لە ئاشتیدا بن.»


06:20 - 23/05/2022\nئه‌مساڵ 2500 كه‌سایه‌تی به‌شداری كۆربه‌ندی داڤوس ده‌كه‌ن\nباره‌گای سه‌ره‌کی رێکخراوه‌که له ناوچه‌ی کۆلۆگنییه له کانتۆنی ژنێڤی سویسرا، به‌ڵام نوسینگه‌شی له چه‌ندان شوێنی تری جیهان هه‌یه وه‌ک له په‌کین، نیویۆرک، سانفرانسیسکۆ و تۆکیو. به‌ڵام ساڵانه کۆنفرانس یان کۆڕبه‌ندی خۆی له شارۆچکه‌ی داڤۆس، که له کانتۆنی گراوبیوندن له نێو شاخه‌کانی ئه‌ڵپدایه له سویسرا ساز ده‌کات.\nشاری داڤۆس یەكێكە لە شارە جوان و دڵفرێنەكانی سویسرا، شارێكی بچووكە كەوتووەتە سەر ڕووباری لاندویسر لە ناوچەی براتیقۆی سەر بە كانتۆنی گرۆباندن لە وڵاتی سویسرا، جیا لەوەی ساڵانە كۆڕبەندی داڤۆس لەو شارە ئەنجام دەدرێ و سەرۆكی زۆربەی وڵاتانی دنیا سەردانی دەكەن و لێی دەمێننەوە، هاوكات شارێكی بەناوبانگیشە بۆ وەرزشەكانی وەزریس زستان ، بە تایبەتی خلیسكێنەی سەر بەفر.\nڕووبەڕی ئەم شارە 254 هەزار و 48 كیلۆمەترە و بەرزی لە ئاستی ڕووی دەریاوە دەگاتە هەزار و 560 مەتر، ژمارەی دانیشتوانیشی بەگوێرەی ئاماری 2015 دەگاتە 11 هەزار و 109 كەس.\nکۆڕبه‌ندی ئابوریی جیهانی\nئه‌م رێکخراوه تا ساڵی ١٩٧٨ ناوی (کۆڕبه‌ندی به‌رێوه‌بردنی ئه‌وروپا) بوو، له‌و ساڵه به‌دواوه به نێوی (کۆڕبه‌ندی ئابوریی جیهانی) ناسرا. له ساڵی ٢٠١٥ه‌وه وه‌ک رێکخراوێکی نێوده‌وڵه‌تی دانی پێدانراوه. رێکخراوه‌که خۆی وا پێناسه ده‌کات، که ناسیاسیی و بێلایه‌ن و سه‌ربه‌خۆیه له رووی ئایدۆلۆجی و بیروبۆچوونه‌وه. پله‌ی راوێژکاریی له رێکخراوی ئاشتی و کۆمه‌ڵایه‌تی سه‌ر به نه‌ته‌وه‌یه‌کگرتوه‌کان دراوه‌تێ. له ژێر چاودێریی توندی وه‌زاره‌تی ناوخۆی وڵاتی سویسرادا رێکده‌خرێت.\nدروشمی ئه‌م رێکخراوه (به‌ره‌و باشترکردنی ره‌وشی جیهان)ه. ساڵانه له مانگی کانونی دووه‌م یان شوباتدا کۆنفرانسی گشتی خۆی ساز ده‌کات. به‌ڵام به‌هۆی كۆرۆناوه ساڵی رابردوو نه‌كراو ئه‌مساڵیش خرایه هاوین.\nبه سه‌دان رۆژنامه‌وان، شاره‌زای ئابوری، سیاسه‌تمه‌دار، هونه‌رمه‌ند، زانا و که‌سایه‌تی کۆمه‌ڵایه‌تی و به‌ناوبانگی جیهانی تێیدا به‌شداریی ده‌که‌ن. به‌شێوه‌یه‌کی گشتی باس له کێشه ئابوریی و سیاسی و کۆمه‌ڵایه‌تی و ته‌ندروستیی و پیسبوونی ژینگه ده‌که‌ن. ئه‌م رێخکراوه ناوداره جیهانییه به‌رده‌وام له جیهاندا کۆنفرانسی تریش ساز ده‌کات و به رێکوپێکیش راپۆرت و لێکۆڵینه‌وه چاپ و بڵاوده‌کاته‌وه.\nسه‌باره‌ت به تێچوونی دابینکردنی ئاسایش و سه‌لامه‌تی ژیان و گیانی به‌شداربووان که به هه‌زاران که‌س ده‌بن، پاره‌یه‌کی زۆر و خه‌یاڵی سه‌رف ده‌کرێت. هه‌ر بۆ نمونه ساڵی ٢٠١٩ حکومه‌تی سویسرا نزیکه‌ی یانزه میلیۆن دۆلاریی له‌م بواره‌دا سه‌رفکردوه، که مه‌به‌ست لێی به‌کارخستنی هه‌زاران پۆلیس و سه‌رباز و هێزی ئاسایشی تایبه‌تیی و مه‌شقپێکراو و هێلیکۆپته‌ر و ..هتد. به‌شێکی ئه‌م پاره‌یه‌ش حکومه‌تی وڵاته‌که دابینی ده‌کات. بۆ نمونه له هه‌ر پێنج رۆژی کۆنفرانسه‌که‌دا به‌رده‌وام چه‌ندان هێلیکۆپته‌ری پێشکه‌وتوو چاودێری شارۆچکه‌که و ده‌وروبه‌ری ده‌کات.\nبه شێوه‌یه‌کی گشتی هه‌میشه به‌شداربووانی کۆنفرانسی سه‌ره‌کی زیاتر له هه‌زار ئه‌ندام ده‌بن، که نوێنه‌رایه‌تی، وڵاتان و رێکخراوی ناحکومی و ئاینی و کۆمپانیای میدیایی و بانک و کۆمپیانیا به‌رهه‌مهێنه‌ره جیهانییه‌کانه له هه‌موو بواره‌کاندا. هاوکات و هاوته‌ریبیش ده‌یان کۆڕ و کۆبوونه‌وه و سیمینار ساز ده‌کرێت و له په‌راوێزی ئه‌مانه‌شدا چه‌ندان کۆبوونه‌وه و دیداریی دووقۆڵی و سێقۆڵی و گروپ به جیاجیا ساز ده‌درێت، جا هی که‌سایه‌تییه دیپلۆماتی و سیاسییه‌کان بن یان خاوه‌نکار و کۆمپانیاکان.ئەمساڵ جیاوازی کۆڕبەندەکە لەوەدایە دوای دووساڵ وەستانی کۆڕبەندەکە بەهۆی کۆرۆنا بەڕێوەدەچێت.\nڕه‌خنه‌گرتن له كۆڕبه‌نده‌كه\nساڵانه و له رۆژانی کۆڕبه‌نده‌که‌دا به سه‌دان که‌س له چه‌په‌کان و نه‌یارانی سه‌رمایه‌داریی جیهانیی خۆپیشاندان له نێو شاره‌که‌دا ساز ده‌که‌ن. دیاره ئه‌مان دژی کۆنفرانسه‌که‌ن و پێیان وایه که ته‌نها سود به سه‌رمایه‌داران و بازرگانان و وڵاته زلهێزه‌کان ده‌گه‌یه‌نێت و هه‌ژاری و بێکاری و بێدادی زیاتر له‌گه‌ڵ خۆی دێنێت. ئه‌مساڵ نزیکه‌ی ٤٠٠ که‌س خۆپیشاندانیان کرد.\nره‌خنه‌گرانی کۆڕبه‌ندی ئابوریی جیهانیی داڤۆس ده‌ڵێن، که ئه‌مه ته‌نها کۆبونه‌وه‌ی توێژێکی هه‌ڵبژارده‌ی جیهانه له‌سه‌ر ئاستی ملیاردێر و خاوه‌نکاره‌کان که ئابوری و دارایی وڵاتان به‌ڕێوه ده‌به‌ن، بۆ دروستکردنی تۆڕێکی په‌یوه‌ندی بۆ به‌رژه‌وه‌ندی خۆیان.\nزانای ئابوریناس و هه‌ڵگری خه‌ڵاتی نۆبڵ جۆزێڤ ستیگلیتز که له‌ساڵی ١٩٩٥ ه‌وه به‌رده‌وام به‌شداریی ئه‌م کۆڕبه‌نده‌ی کردوه ده‌ڵێت: کۆڕبه‌نده‌که سه‌ره‌ڕای زیادبوونی نادادی و نایه‌کسانی له جیهاندا و گۆڕانی که‌شوهه‌وا به هه‌لپه‌رستانه به‌ره‌و پێچه‌وانه‌ی گلۆبالیزه‌یشن هه‌نگاو هه‌ڵده‌گرێت. ناوبراو زیاتر ده‌ڕوات و ده‌ڵێت له کۆڕبه‌ندی داڤۆسدا باس له دابه‌زاندن و که‌مکردنه‌وه‌ی باجی ده‌وڵه‌مه‌نده‌کان هه‌روه‌ها نابه‌رپرسیارێتی به‌رامبه‌ر کێشه‌کانی جیهان ده‌کرێت.\nكۆڕبه‌ندی ئه‌مساڵ ه‌كه له ژێر درووشمی " مێژوو له خاڵی وه‌رچه‌رخاندا: سیاسه‌تی حكومه‌ت و ستراتیژییه‌تی كار" به‌ڕێوه‌ده‌چێت، شه‌ڕی ڕوسیا و ئۆكرانیا بابه‌تی گه‌رمی كۆربه‌نده‌كه ده‌بێت. وتاری ده‌ستپێكی كۆڕبه‌نده‌كه تایبه‌ت كراوه بۆ ڤۆلۆدیمێر زێلینسكی، سه‌رۆكی ئۆكرانیا، ڕوسیا له كۆربه‌نده‌كه دوورخراوه‌ته‌وه. له كۆڕبه‌ندی ئه‌مساڵدا 2500 كه‌سایه‌تی جیهانی به‌شداری ده‌كه‌ن. په‌نجایان سه‌رۆك و سه‌رۆك وه‌زیرانی وڵاتانن.\nشاندی هەرێمی کوردستان و داڤۆس\nلەچەند ساڵی ڕابردوودا شاندی هەرێمی كوردستان بانگێشتی ئەم كۆڕبەندە كراون لە پەراوێزی كۆبونەوەكاندا چەندین كۆڕی گرنگیان ئەندام داوە.\nمەسعود بارزانی، سەرۆكی پارتی دیموكارتی كوردستان (ئەو کات سەرۆکی هەرێم بووە) لە كۆڕبەندەكەدا دووجار بەشداری كردوو کە ماوەی لە ساڵی ٢٠١٣ و ساڵی ٢٠١٤دا بەشداری ئەو کۆڕبەندە ئابورییەی کرد.\nهەرچەندە وا بڕیار بوو بۆجاری سێیەم واتە لە ساڵی ٢٠١٥دا مەسعود بارزانی بەشداری كۆڕلەندەكە بكات، بارزانی ئامادە نەبوو جارێکی دیکە بەشداری ئەو کۆڕبەندە ئابوورییە بکات و بەشداری نەکرد، فوئاد حسێن، سەرۆکی دیوانی سەرۆکایەتی هەرێم رایگەیاند “ناوبراو بەهۆی شەڕی داعشەوە بەشداری ئەو کۆڕبەندە ناکات.\nیەکێکی دیکە لەو کەسایەتییە کوردانەی بەشداری داڤۆسیان کرد ئاشتی هەورامی، وەزیری سامانە سروشتییەکان بوو.\nساڵی 2020یش نێچیرڤان بارزانی وەك سەرۆكی هەرێمی كوردستان بەشداری كۆڕبەندی ئابوری داڤۆس كرد و لە پەراوێزی كۆبونەوەكاندا لەگەڵ دۆناڵد ترەمپ كۆبوه‌وه.\nله كۆڕبه‌ندی ئه‌مساڵدا مه‌سرور بارزانی به‌شداری ده‌كات و له رۆژی شه‌ممه‌وه له داڤوسه، مه‌سرور بارزانی له پۆستێكدا له په‌یجی تایبه‌تی خۆی له تۆڕكی كۆمه‌ڵایه‌تی فه‌یسبوك رایگه‌یاند: "خۆشحاڵم لە کۆڕبەندی ئابووری جیهانیی داڤۆسم بۆ گه‌یاندنی دەنگی حکومەتی هەرێمی کوردستان و ئاڵوگۆڕکردنی بیروڕا لە سەر پرسە جیهانییەکان".


كوردی ده‌ره‌جه یه‌ك !\n- یه‌كه‌م : ئه‌گێڕنه‌وه له شاری " قه‌زوێن " دا قێخایه‌ك ئه‌بێت كه به ژیرله‌ی مه‌مله‌كه‌ت ناسراوه. رۆژێك پیاوێك ئه‌چێته لای و ئه‌ڵێت كه له ماڵی دنیا ته‌نیا گۆزه‌یه‌ك و مانگایه‌كی هه‌یه! ئێستا مانگاكه سه‌ری كردووه به ناو گۆزه‌كه‌دا و ئه‌گه‌ری شكاندنی گۆزه‌كه و خنكاندنی مانگاكه هه‌یه! ژیرله فه‌رمان ئه‌دات سه‌ری مانگاكه ببڕن با گۆزه‌كه له شكاندن رزگاری بێت! دواتر ئه‌بینن كه سه‌ری مانگاكه كه‌وتوه‌ته ناو گۆزه‌كه. ئه‌مر ئه‌كات كه گۆزه‌كه‌یش بشكێنن! عه‌ینی ئه‌م كاره له ژیرله‌كانی وڵاتی ئێمه‌دا هه‌مووساتێ تیكرار ئه‌بێته‌وه. دڵنیام له داهاتوودا نه‌وه‌كانمان ئه‌م كارانه له یاد ناكه‌ن و به سه‌رداخستنه‌وه باسی ئه‌كه‌ن. قێخا هه‌ی قێخا...\n- دووهه‌م: شتانێك هه‌ن كه خۆمان له روودانیان‌دا به‌ش‌دار نه‌بووین و بێ‌ده‌سه‌ڵاتیی ته‌واومان بووه. وه‌كوو ئه‌مه كه له چ نه‌ته‌وه‌یه‌ك بین، له كوێ له دایك بین و ... زۆر شتیش هه‌ن كه به حه‌زی خۆمان به‌دی دێن. وه‌كوو: چۆن له بیرمان كه‌ڵك وه‌ربگرین. ده‌سه‌ڵاتی كوردی له باشووردا له مێژه سه‌لماندوویه‌تی كه بڕوای به هیچ بنه‌مایه‌كی ئه‌خلاقی ده‌رهه‌ق به كورد نییه. حیزبایه‌تی له‌وێ بریتی بووه له مانه‌وه به هه‌ر قیمه‌تێ. به كوردی ئه‌م‌دیویان وتووه ئێرانی و به ژوورسه‌ریان توركییه‌یی! ئه‌مه بۆ ئه‌وه بووه كه له كاتی خۆی‌دا فرۆشتنیان كارێكی دشوار نه‌بێت! چون ئه‌وان ئێره‌یی نین! له درێژایی ته‌مه‌نی حیزبایه‌تی له باشووری كوردستان‌دا هیچ كوردێك ئه‌منییه‌تی گیانی نه‌بووه و هه‌موو ساتێ مه‌ترسیی له ناوچوونیان له لایه‌ن بیری باوه‌عه‌مره‌ی ئه‌وانه‌وه بووه. ئه‌مڕۆ رۆڵه‌كانی باكوور – كه كارم به دروستی یا نادروستی كاره‌كانیانه‌وه نییه و ته‌نیا وه‌كوو ئینسانێك ئه‌یانبینم – وه‌كوو میوه‌ی ناو میوه‌فرۆشی كه چۆن ئه‌كرێن به چه‌ند ده‌ره‌جه‌وه و ده‌ره‌جه تا باش‌تر بێت قیمه‌ت زۆرتر ئه‌بێت، خراونه‌ته ده‌ره‌جه‌ی ئاخره‌وه و قێخاكانی كورد له سه‌ریان له گه‌ڵ ئه‌م و ئه‌ودا مامه‌ڵه ئه‌که‌ن! مه‌زاد هه‌ی مه‌زاد...\n- نازانم بۆچی هه‌میشه من و هه‌موومان به هه‌ڵه باس له هێندێ له وشه‌كان ئه‌كه‌ین! حیزب، به مانای حه‌قێقی خۆی هه‌رگیز له كوردستانی باشووردا بوونی نه‌بووه. ئه‌وانه‌ی ئه‌وێ ته‌نیا مشتێ سه‌ربازن كه هێزێكی " وه‌كوو میلیشیا " یی‌یان پێك هێناوه. تاقمێ چه‌كدار كه بۆ شه‌ڕه‌گه‌ڕه‌ك نه‌بێ به كار هیچێ ناخۆن. له بیریشم نه‌چێ له " خۆخۆری " دا مامۆستان... حیزب هه‌ی حیزب...


Friday, 03.27.2020, 3:07\nكۆنتڕۆڵ و بە‌كارھێنانی فریودە‌رانە‌ی راگە‌یاندن و ئە‌و دامە‌زراوانە‌ی تر كە ئاراستە‌ی بیركردنە‌وە و تێڕامانكردنی مرۆڤ دە‌كە‌ن، تە‌نیا بۆ بە‌دە‌ستھێنانی ھێز نییە لە پێناو ھێزدا، بە‌ڵكو ھۆكارێكی زۆر مە‌زنتر بۆ ئە‌م چە‌ندە ھە‌یە . مە‌بەست لە ئە‌جێنداكە كۆنتڕۆڵكردنی تە‌واوی جیھانە لە لایە‌ن مارمێلكە‌كان بە‌بێ ئە‌وە‌ی ھیچ كە‌س درك بكات كە تە‌نانە‌ت چی ڕوویداوە.\n"مە‌بە‌ستم لە مارمێلكە‌كان ئە‌وانە‌ن كە لە ڕاپۆرتە‌كە‌ی دیكە‌مدا باسم كرد (ئیخوانی بابلی)".\nئە‌وان خە‌ریكە بە‌م ئامانجە دە‌گە‌ن، مە‌گە‌ر خە‌ڵك لە خە‌وی گران وشیار بێتە‌وە . پێكھاتە‌ی بنچینە‌ی لە دە‌وروبە‌ری حكومە‌تێكی جیھانی كێشراوە كە ھە‌موو بڕیارە سە‌رە‌كییە‌كان لە‌وێ دە‌ردە‌چن،\n(بانقی ناوە‌ندی- دراو- سوپا- دانیشتوانی مایكرۆچیپكراو)\nیە‌كێتی زە‌ریای ھێمن یە‌كێتی ئە‌مریكا\nوڵاتانی نە‌تە‌وە‌یی و ئایینە‌كان\nكاری سە‌رە‌كی ئە‌م پێكھاتە‌یە بریتی دە‌بێت لە كۆنتڕۆڵكردنی بانكی ناوە‌ندی، دراو (ئە‌لیكترۆنی نە‌ك كاش)، و سوپا . ڕێكارە‌كانی ئە‌م كۆنتڕۆڵكردنە لە‌ڕێگای دانیشتوانی مایكرۆچیپكراو (microchipped population) پشتیوانی دە‌كرێت كە بە كۆمپیوتە‌رێكی جیھانییە‌وە بە‌ستراونە‌تە‌وە . لە ژێر ئە‌م پێكھاتە‌یە، سێ گرۆی بە‌یە‌كە‌وە‌بە‌ستراوی بە‌ھێز دێن- یە‌كێتی ئە‌وروپا، یە‌كێتی ئە‌مریكا، وە یە‌كێتی زە‌ریای ھێمن (ئاسیا، ڕۆژھە‌ڵاتی دوور، ئوسترالیا) . پێكھاتە‌ی ھە‌ڕە‌میی لە‌سە‌رە‌وە بۆ خوارە‌وە فە‌ە‌مان دە‌كات بە وڵاتانی نە‌تە‌وە‌یی ئێستا كە پلانێكی وایان بۆ داڕێژراوە پارچە پارچە بكرێن بۆ چە‌ند ھە‌رێمێك بە‌ئامانجی لە‌یە‌كتر ھە‌ڵوە‌شاندنە‌وە‌ی ھە‌ر وڵاتێكی یە‌كگرتوو لە‌ھە‌مبە‌ر ئە‌و پێكھاتە‌یە‌ی باسم لێوە كرد .\nئە‌م پێكھاتە‌یە دە‌بێتە دیكتاتۆریە‌تێكی فاشیستی جیھانیی وە ئێستا ئێمە لە‌سە‌ر لێواری ئە‌م ئامانجە‌ی ئە‌وانداین، مە‌گە‌ر شۆڕشێكی ھزریی مە‌زن لە‌ناو مرۆڤایە‌تییدا سە‌رھە‌ڵبدات !\nئە‌و تۆڕە‌ی لە‌م بە‌شە‌دا باسمكرد ڕێگا خۆش دە‌كات بۆ ئە‌و ئە‌جێندایە بۆ ئە‌وە‌ی دە‌ركە‌وێت چونكە چە‌ندین بریكاری ئیخوانی لە‌ناو ھە‌موو گروپە سیاسی و ئابوورییە‌كانی جیھاندا بە‌ئامانجی كارئاسانیكردن بۆ ڕوودانی ئە‌م ئامانجە كار دە‌كە‌ن . تا زیاتر بتوانرێت كێشە‌ی جیھانی دروستبكرێت، گوشاری زیاتر دە‌كە‌وێتە سە‌ر چارە‌سە‌رە جیھانییە‌كان — واتە: بە ئاراستە‌ی كۆنتڕۆڵی بە‌ناوە‌ندیكراو . چینی دووە‌م، واتە چینی 'یە‌كێتیە‌كان'، زیاتر ڕێگای بۆ خۆش دە‌كرێت ھە‌نگاوە‌كانی بە‌رە‌و ئە‌و ئاڕاستە‌یە خێراتر بكات.


هونەرمەندێكی ناسراو بە كۆرۆنا كۆچی دوایی كرد\n:: AM:09:45:17/11/2021 \nشێوەكاری ناسراوی هەولێر و هەرێمی كوردستان و خاوەنی بیرۆكەی هێڵی فۆتۆشۆپ لە ڕۆژنامەگەریی كوردی، كۆچی دوایی كرد.\nئەمڕۆ چوارشەم 17ـی تشرینی دووەم، دڵشاد عەلی هاوڕێی هونەرمەندی شێوەكار ڕزگار فەقێ عەوڵا، بە "وشە"ـی ڕاگەیاند، هونەرمەند و شێوەكار رزگار فەقێ عەوڵا دوای تووشبوونی بە ڤایرۆسی كۆرۆنا، بەرەبەیانی ئەمڕۆ كۆچی دوایی كرد.\nزیاتر گوتی، ڕزگار فەقێ یەكێكە لە ئەندامانی تیپی موزیكی پاشای گەورە و رۆڵێكی گرنگی هەبوو لە ڕابردوو بۆ پێشخستنی هونەری شێوەكاری، هەروەها یەكەمین كەس بوو هێڵی شێوەكاری هێنایە ناو ڕۆژنامەگەریی كوردی كە ئێستە لەڕێی فۆتۆشۆپ و بەرنامەكانی تر دەكرێت.\nرزگار فەقێ 11 پێشانگەی تایبەتی شێوەكاریی كردووەتەوە و تەواوی تابلۆكان گوزارشتیان لە جوانی و پاكی و بێگەردیی دنیای هونەر دەكرد.\nئەو هونەرمەندە ماوەی 42 ساڵ سەرقاڵی كاری شێوەكاری بوو و مامۆستای پەیمانگای هونەرە جوانەكانی هەولێر بوو، بە دەیان قوتابیی لە بواری شێوەكاری پێ گەیاندووە، یەكێك لە شێوەكارەكان ئێستە ناوبانگی دەركردووە، كچێكی خۆیەتی بەناوی "سۆنیا".


ANF | لە ٢٤ كاتژمێردا ٢ ئەندامی تری هێزە ئاسمانیەكانی رژێمی ئێران بەشێوەیەكی گۆماناوی کوژران\nلە ٢٤ كاتژمێردا ٢ ئەندامی تری هێزە ئاسمانیەكانی رژێمی ئێران بەشێوەیەكی گۆماناوی کوژران\nمیدیاكانی ئیسرائیل رایانگەیاند؛ محەمەد عەبدوس لەبواری دروستكردنی فڕۆكەی بێفڕۆكەوان و مۆشەكی بالیستیكیدا كاری دەكرد. ئەو کەسە لە کاتی ئەنجامدانی کارەکانیدا کوژراوە.\nدووشه‌ممه, 13 Jun 2022, 11:15\nماڵپەڕی"فارس"،ی سەر بەسوپای پاسداران، شەوی یەكشەممە، ١٢ی حوزەیران، بەبێ ئەوەی هیچ وردەكاریەك باس بكات رایگەیاندوە؛ محەمەد عەبدوس یەكێك لەكارمەندانی هێزە ئاسمانیەكانی ئێران لە سمنان لەكاتی ئەنجامدانی ئەركەكەیدا كۆژراوە.\nپەیوەندییە گشتیەكانی"سوپای رۆح والله"، پارێزگای ناوەندی كاتژمێرێك دواتر لەبڵاوكردنەوەی ئەو رووداوە، بەدەركردنی راگەیەندراوێك؛ باسی لە كۆشتنی ئەندامێكی تری هێزە ئاسمانیەكان بەناوی "عەلی كەمانی" كردوە، كە بەهۆی رووداوی ئۆتۆمبێلەوە گیانی لە دەستداوە.\nماڵپەری فارس رایگەیاندوە؛ محەمەد عەبدوس یەكێك لەكارمەندانی هێزە ئاسمانیەكانی سمنان بووە، كە دوای ماوەیەكی درێژ لەكارکردن بۆ خزمەتكردن بە رژێم، "لەكاتی راپەڕاندنی ئەركێكدا شەهید بووە".\nسوپای پاسداران، چەمكی "شەهیدبوون" زۆرتر بۆ ئەو كەسانە بەکار دەهێنێت، کە لەكاتی پێكدادانی سەربازی یا، كردنە ئامانجی كەسیاندا دەکوژرێن.\nعەبدوس لەدایكبووی ساڵی ١٩٨٦ و بڵاوكراوەتەوە، كە لە ١٢ی حۆزەیران لە سمنان كۆژراوە.\nرۆژنامەی"جروزالم پۆست"، رۆژی دووشەممە، ١٣ حۆزەیران بڵاوی كردووەتەوە، كە دوو ئەندامی هێزە ئاسمانیەكانی سوپای پاسداران لە بواری دروستكردنی فڕۆكەی بێفرۆكەواندا كاریان دەكرد، كوژراون.\nلەماوەی مانگی رابردوودا ٢ ئەندامی تری پایە بڵندی سوپای قودسی ئێرانی بە ناوەكانی "حەسەن سەیاد خودایی و عەلی ئیسمائیل زادە" لە تاران و كەرەج تیرۆر كران و كۆشتنەكانیش خرایە ئەستۆی ئیسرائیلەوە.\nهەر لەم چوارچێوەیەشدا؛ ئەیوب ئینتزاری، یەكێك لە زاناكانی بواری هێزە ئاسمانیەكانە لە یەزد بەشێوەیەكی گومانئاوی گیانی لەدەستدا. راگەیاندنە ناوخۆیەكانی ئێران مردنەكەیان خستە ئەستۆی موسادی ئیسرائیل.\nراگەیاندنە فارسیەكانیش بەگواستنەوە لە ماڵپەڕی ئینتەرنێتی رۆژنامەی ئیسرائیلی "یدیعوت ئاخرونوت"، بڵاویانكردووەتەوە، كامەران مەلاپور، زانای گەنج، كە لەبنكەی ئەتۆمی نەتەنز كاری دەكرد بە شێوەیەکی گوماناوی گیانی لەدەستداوە.\nلەلایەكی ترەوە لەهێرشێكی فڕۆكە بێ فڕۆكەوانەكان دا لە ٢٥ی ئایار بۆ سەر ناوەندێكی لێكۆڵینەوەی وەزارەتی پاراستنی رژێمی ئێران لەناوچەی پارچین، "ئیحسان قەدبەیگی"، زانا و لێكۆڵینەری ئەو دامەزراوەیە كۆژرا.


“لەسەر ئەوەی دان بە بەڵگەیەکی ساختەدا نانێت، دەخرێتە ژووری تاکە کەسیەوە” – بزاڤی خزمەت\n“لەسەر ئەوەی دان بە بەڵگەیەکی ساختەدا نانێت، دەخرێتە ژووری تاکە کەسیەوە”\nنوسینی: ئادەم یاڤوز ئاسڵان\nفەوزی یازجی، بەڕێوبەری وێنەیی ڕۆژنامەی زەمان\nدوای ئەوەی فەوزی یازجی ڕازی نابێت دان بە دروستی نامە ساختەکراوەکەی داواکاری گشتیدا بنێت، ناوبراو دەخرێتە ژووری تاکە کەسی زیندانەوە.\nلە چەند ڕۆژی ڕابردوودا عرفان فیدان داواکاری گشتی ئیستەنبول، لە کۆنگرەیەکی ڕۆژنامەوانەیدا ئەوەی ڕاگەیاند، کەوا نامەیەکی م.فەتحوڵڵا گولەنیان لەناو فلاش میموری فەوزی یازجی بەرێوەبەری بەشی وێنەیی ڕۆژنامەی زەماندا دۆزیوەتەوە.\nبەڵام پاش چەند کاتژمێرێک ئەوە ئاشکرا بوو کە واژۆی سەر نامەکە بە بەرنامەی فۆتۆشۆپ ساختە کراوە و لە نامەیەکی تری گولەن، کە پێش ٣ ساڵ بۆ عەبدوڵا گوڵ سەرۆک کۆماری پێشووی تورکیا ناردبووی، وەرگیراوە.\nپارێزەرەکانی گولەنیش هەبوونی نامەیەکی لەو جۆرەیان بە درۆ خستەوە.\nنامە ساختەکەی کە گوایە گولەن بۆ داواکاری گشتی ناردووە\nنامە ڕاستی و ئاشکراکەی کە گولەن پێش ٣ ساڵ بۆ عەبدوڵڵا گول، سەرۆک کۆماری ئەو کاتەی تورکیای ناردبوو\nفەوزی یازجی کە ماوەی ١٧ مانگە دەستگیر کراوە، تۆمەتبار کراوە بەوەی نامەیەکی لەو جۆرە لە ناو فلاش میمۆریەکەیدا دۆزراوەتەوە.\nبەڵام یازجی سەرەڕای هەموو فشارەکان، ئەوەی ڕەتکردۆتەوە کە دان بە هەبوونی نامەیەکی لەو جۆرەدا بنێت.\nئادەم یاوز ئاسڵان کە لە ڕۆژی یەکەمی دەستپێکردنی دادگایی رەزا زەرابەوە ڕوماڵی ڕووداوەکانی ناو دادگا دەکات، لە پەیجی تایبەتی خۆی لە تویتەر، چەند زانیاریەکی سەبارەت بە بارودۆخی یازجی بڵاو کردەوە.\nئاسڵان باسی لەوە کرد کە کاربەدەستانی تورکیا دەیانەوێت بە زۆر، هەبوونی نامەیەکی ساختەکراو بە بەرنامەی فۆتۆشۆپ، بە یازجی قبوڵ بکەن.\nئاسلان ئاماژەی بەوە کردووە کە یازجیان لە زینداندا خستۆتە ژووری تاکە کەسیەوە.\nئاسڵان دەڵێت” ئەوەی بە خۆی دەڵێت ڕۆژنامەنوس و مافناس، ناتوانێت بەرامبەر ئەم کردارە بارباریانە بێدەنگ بێت”.\n1- Zarrab Davası’nda Hakan Atilla’nın avukatlarının mahkemeye sunduğu ‘fotosop Gülen mektubu’ ile ilgili tuhaf gelişmeler yaşanıyor.17 aydır ellerinde olan Fevzi Yazıcı ve Usb’den ‘bir anda bu mektubu’ bulanlar Fevzi Yazıcıyı itirafçı olmaya zorluyorlar. Kabul etmeyince hücreye-\n— ADEM YAVUZ ARSLAN (@ademyarslan) December 18, 2017\nئاسڵان لە درێژەی قسەکانیدا ئاماژەی بە چەند خاڵێک داوە:\nیەکەم: لە دۆسیەی رەزا زەرابدا، کە نامەیەکی ساختەکراو بە بەرنامەی فۆتۆشۆپی م.فەتحوڵڵا گولەنیان پێشکەش بە دادگا کرد، شتی سەیر روو دەدات. ماوەی ١٧ مانگە فەوزی یازجیان دەستبەسەرکردووە و ئەم نامەیەیان نەدۆزیوەتەوە، بەڵام ئێستا دەیانەوێت بە زۆر هەبوونی نامەیەکی لەو جۆرەی پێ قبوڵ بکەن. کاتێک ملی بۆ داواکانیان نەداوە، خستوویانەتە ژووری تاکە کەسیەوە.\nدووەم: لە ٩ ی ئەم مانگەدا یازجی دەبەن بۆ بنکەی پۆلیسی ڤەتەن و هەڕەشە لە کەسوکاری یازجیش دەکەن کە دان بە نامەکەدا بنێت. کاتێک بینییان یازجی نامەکە قبوڵ ناکات، هەڕەشەی ئەوەی لێ دەکەن کە ماوەی ٣٠ ڕۆژی تر بە دەستگیرکراوی دەیهیڵنەوە لە بنکەی پۆلیس.\nسێهەم: لە ١٨ ی مانگ دەینێرنەوە بۆ زیندانی سلیڤری و لە ژوورێکی تاکە کەسی دایانناوە. سەرەڕای ئەوەی نەخۆشە هیچ دەرمانێکیان پێنەداوە و هەڕەشەی ئەوەیان لێکردووە کە گەر دان بە نامەکەدا نەنێت لەو ژوورە دەمێنێتەوە و هەڕەشەی کەسوکاریشیان لێکردووە.\nچوارەم: ئەو نامە ساختەیەی بە بەرنامەی فۆتۆشۆپ ئامادەیان کردووە و بە بەهێزترین بەڵگە لە دژی بزاڤی خزمەت ناوی دەبەن، یازجی سەرەڕای هەموو ئەشکەنجەدانێک ڕەتی کردۆتەوە، هەرکەسێک بە خۆی بڵێت ڕۆژنامەنوس و مافناس، ناتوانێت بەرامبەر ئەم کارە بارباریانە بێدەنگ بێت.\nڕوونکردنەوەیەک لە پارێزەرەکانی گولەنەوە: واز لە دروستکردنی بەڵگەی ساختە بهێنن و بکوژە ڕاستیەکان بدۆزنەوە


تۆم کروز دەبێتە رکابەری ترەمپ لە هەڵبژاردنە سەرۆکایەتیەکەی ئەمریکا ؟\nتۆم کروز دەبێتە رکابەری ترەمپ لە هەڵبژاردنە سەرۆکایەتیەکەی ئەمریکا ؟\nکۆمەڵێک راپۆرتی رۆژنامەوانی رایانگەیاند، تۆم کروز بۆ کێبرکێی سەرۆکایەتی ویلایەتە یەکگرتووەکانی ئەمریکا لە ساڵی 2020خۆی کاندید کردووە، لە ماوەی رابردووشدا ڤیدیۆیەک بڵاوکرایەوە کە دەوتری بەشێکە لە هەڵمەتی هەڵبژاردنی ئەو ئەکتەرە ئەمریکیە.\nلە چەند رۆژی رابردوودا ڤیدیۆیەک بڵاوکرایەوە کە تێیدا تۆم کروز وا دەردەکەوێت کە خۆی ئامادە دەکات بۆ کێبرکێی سەرۆکایەتی لە ساڵی 2020، بەڵام دواتر و لەلایەن ماڵپەڕی "movie web"ئەمریکیەوە راستی ڤیدیۆکە بڵاوکرایەوە.\nبەپێی ماڵپەڕەکە ئەوەی لە ڤیدیۆکەدا دەردەکەوێت تۆم کروز نیە و تۆم کروز هیچ کات نیەتی خۆی بۆ خۆپاڵاوتن بۆ سەرۆکی ویلایەتە یەکگرتووەکانی ئەمریکا رانەگەیاندووە و ئەو ڤیدیۆیەش ئەکتەرێکی دیکەیە کە وەک تۆم کروز دەردەکەوێت.\nهەر لەگەڵ بڵاوبوونەوەیدا ڤیدیۆکە بووە جێی بڕوای خەڵکێکی زۆر بەوپێیەی تۆم کروز یەکێک لە بانوبانگترین ئەکتەرەکانی هۆلیودە و تا ئێستاش فیلمەکانی داهاتێکی زۆر بەدەستدەهێنن.\nئەو ئەکتەرەش کە لە ڤیدیۆکەدا رۆڵی تۆم کروز-ی پێدراوە ئەکتەر و نوسەری ئەمریکی مایلز فیشەرە کە شێوەی لە تۆم کروز دەچێت.\nلە ڤیدیۆکەدا هەڵمەتی هەڵبژاردنەکە ناونراوە2020 Run Tom Run کە لە لایەن مایلز فیشەرەوە نوسراوە.\nفیشەر تەنها بە بڵاوکردنەوەی ئەو ڤیدیۆیەوە نەوەستاوە بەڵکو ماڵپەڕێکیشی بە ناوی Cruise 2020 کردووەتەوە وەک ئاماژەیەک بۆ ئەوەی کە ئەو ماڵپەرە زمانحاڵی فەرمی هەڵمەتەکەی تۆم کروزە.\nتۆم کروز ، ئەکتەر و بەرهەمهێنەری بەناوبانگی ئەمریکە لە ساڵی 1962 لەدایکبووە و ئێستا تەمەنی 57 ساڵە بە یەکێک لە دیارترین کەسایەتیەکانی ناو سینەمای هۆلیود دادەنرێت و رۆڵی سەرەکی لە چەندین فیلمدا بینیوەو کاری بەرهەمهێنانی بۆ چەند فیلمێکیش کردووە.